Makeaahyvää: toukokuuta 2013\nPellillinen vaniljaista raparperipiirakkaa\nBlogeissa on alkanut jo näkyä ihania raparperiherkkuja. Ne kyllä kuuluvat tähän alkukesään, nam. Itse en ole vielä tuoretta raparperia saanut, mutta onneksi pakastimesta vielä löytyi, jotta sain tyydytettyä raparperinhimoni. Tämä piirakka ei välttämättä kaipaa vaniljakastiketta vierelleen, täytteessä kun on vaniljarahkaa. Aivan ihanaa! Ohje on täältä.\nSekoita rasva ja sokeri keskenään. Lisää munat. Sekoita kuivat aineet keskenään ja lisää taikinaan. Sekoita tasaiseksi.\nLevitä taikina tasaisesti leivinpaperin päälle uunipellille (35 x 30 cm). Ripottele päälle raparperin palat.\nSekoita muut täytteen aineet keskenään ja kaada raparperien päälle.\nLähettänyt Anu klo 15:55 Ei kommentteja:\nPoika toivoi synttäreilleen muffinsseja. Muffinsseissa piti olla hilloa sisällä sekä kermavaahtoa ja nonparelleja päällä. Toiveiden mukaan siis tein ja tällainen oli lopputulos.\nOHJE (noin 18 kpl):\nSekoita kuivat aineet kulhossa. Lisää joukkoon juokseva margariini, jogurtti ja muna. Sekoita vain sen verran, että ainekset tasoittuvat.\nAnnostele taikinaa noin ruokalusikallinen muffinssivuokiin. Lisää noin teelusikallinen vadelmamarmeladia. Peitä marmeladi lusikallisella taikinaa. Paista 200-asteisen uunin keskitasolla 20-25 minuuttia.\nMeidän eskarilainen aloitti nyt keväällä jalkapalloharrastuksen, ja 7-vuotissynttäreiden kakkutoive oli sen mukainen: jalkapallokenttä. Tein parisen vuotta sitten isoveljelle jalkapallokenttäkakun ja silloin tuli hommattua muoviset maalit ja pelaajat. Alunperin olikin tarkoitus tehdä samanlainen kakku kermareunoineen, mutta muutinkin sitten suunnitelmaani ja kuorrutin koko kakun massalla.\nKakussa on 9 munan sokerikakkupohja, kostutus vaniljamaitoa, täytteenä on synttärisankarin toiveesta mansikkahilloa, vaniljarahkaa ja vaahdotettua laktoositonta vispikermaa.\nKuorrutus on vihreän sokerimassan ja vaahtokarkkimassan sekoitusta, lisäsin pikkuisen vihreää pastaväriä mukaan. Kuorrutteen alla kosteuseristeenä on vaahdotettua laktoositonta vispikermaa. Jalkapallokentän rajat on tehty Candy meltsillä.\nLähettänyt Anu klo 17:33 Ei kommentteja:\nMeillä juhlittiin nyt helatorstaina pojan 7-vuotissynttäreitä; oikea syntymäpäivä on ensi viikolla. Leivoin suolaiseksi tarjottavaksi tonnikalakiekkoja Herkkuhovista löytyneellä ohjeella. Hieman muokkasin täytettä sen mukaan, mitä omista kaapeista löytyi. Todella hyviä kiekkoja, kaikki meni! Ja täytettähän voi muokata omien mieltymyksiensä mukaan. Alla ohje kuten itse tein.\nNypi rasva jauho-leivinjauheseoksen kanssa ryynimäiseksi massaksi. Lisää rahka ja sekoita ainekset nopeasti tasaiseksi taikinaksi. Muotoile taikina litteäksi levyksi, kiedo kelmuun ja nosta jääkaappiin jähmettymään.\nKaaviloi taikina levyksi. Pilko tomaatti ja sipuli. Sekoita täytteen ainekset ja lisää levyn päälle. Kääri taikina rullalle. Kiedo leivinpaperiin ja nosta jääkaappiin jähmettymään noin tunniksi.\nLeikkaa rulla noin sentin paksuisiksi viipaleiksi ja lado uunipellille. Paista 225 asteessa 15-20 minuuttia.\nLähettänyt Anu klo 19:32 3 kommenttia:\nKohta saa taas raparperia, joten nyt kannattaa käyttää edelliset pakastimesta pois. Keikauskakkua tulee harvoin tehtyä, vaikka se onkin helppoa ja hyvää. Raparperista en ollut keikauskakkua aiemmin tehnyt, mutta jatkossa tulee varmasti tehtyä. On niin hyvää. Kakku on paistettu halkaisijaltaan 18 cm:n vuoassa.\nLaita leivinpaperi irtopohjavuoan pohjalle. Levitä pohjalle juokseva margariini ja fariinisokeri sekaisin. Laita raparperinpalat vuokaan.\nSekoita margariini ja sokeri. Lisää kananmuna. Sekoita vehnäjauhot, vaniljasokeri ja leivinjauhe keskenään ja lisää taikinaan. Kaada taikina raparperinpalojen päälle vuokaan.\nPaista kakkua 175-asteisessa uunissa 45-50 minuuttia. Kokeile kakun kypsyys tikulla. Uunin pohjalle kannattaa laittaa pelti, sillä vuoka saattaa vuotaa. Kumoa kypsä kakku tarjoiluvadille.\nLähettänyt Anu klo 17:38 Ei kommentteja:


Nopea päätökseen lainat- Hyödynnä käteinen quick time v - SPECYFIK FANS '02\nNopea päätökseen lainat- Hyödynnä käteinen quick time v\nWysłany: Sob Lut 08, 2014 3:42 am Temat postu: Nopea päätökseen lainat- Hyödynnä käteinen quick time v\nJa tietää lainanantaja . Teit teidän velka, maksaa se [url="kaikkipikavipit.wordpress.com"]kaikki pikavipit[/url] huono luotto track record on lopputulos epäonnistuu in viime maksut ja velka kuten myöhässä laskut tai matala - maksut , jälkikäteen , CCJ n ja iva n, konkurssi ja monet muut . On olemassa useita tyylejä taloudellisten lainat joita tarjotaan yksityishenkilöille toteuttamiseksi. Mutta joka juuri määrittämään onko tämä tarpeitasi , sinulla on ymmärtää, että useita mitä voi ovat vakavasti harkita velkajärjestelyihin vähentäminen .\nLisäksi , laajennettu muodollisuuksia tai faksi dokumentaatio myös on hallita niin ottaa lainaa spontaanisti . Ensimmäinen asia sinun täytyy ottaa huomioon on minkälaisia ?? henkilökohtainen vakuudeton laina se olet todennäköisesti saa. On myös mahdollista halua tarjota teidän auton title kuin takuun jos hyväksyt teidän vähemmän kuin täydellinen luotto on todella este vs. käteistä palkkapäivä laina tai jos et voi hallussaan pankkitili . Erityisesti jos luottoluokitus heikolta, kaikki arvo osana auto menetelmänä lainata dollaria voi olla katsottu jotta voit tuki ja parantaa luotto-pisteet pitkällä aikavälillä koska vastuussa lainanotto voi auttaa pankkialan yritykset määritellä syystä et hyvä ihminen yhteistyötä myöhemmin . pullistaja " dokumentti polut " on vaikutus tiukka luotto pisteet tilanne . palkkapäivä käteistä ovat liikkeeseen in pienet ohjelmien varten rajoitetun ajan vaiheen [url="http://vippi101.snappages.com"]vippi[/url] palkkapäivä käteisellä lainat ovat nopeasti ja päänsärky - maksuttomasta henkilökohtainen laina joita saataville samana päivänä on merkintä . luotonanto vaihtoehtoja voidaan käyttää monia asioita . Ja jos tahansa vaihtoehto vaikka pidetään, tämäkin on jatkuva mistään tietyissä luokan miehet ja naiset .\nSe osoittaa että jos Kiinteistöt ohjeet arvo 100000, rahoitus rahamäärä joka saattaa olla pitkät ja olet 125000. todisteita postilaatikon pitäisi varmasti lähetetään sekä heidän asiakaspalvelu exec voimin ottaisivat yhteyttä olet kautta kännykkä.\nRiskialttiimpia että hän on vakuuttunut että olet , kovemmin tietoisuus hän voi määrätä maksu . Kun olet toivottuja luottotiedot olet lähes varmasti kuvitella et voi saada pankkilaina kuin luotto tarjoajat todennäköisesti ei hoitaa sinua [url="http://pikalaina101.webs.com"]top finance pikalaina[/url] tietyn saa riittävästi aikaa palauttamisesta tuotettuja rahasumma . Ei ole yllättävää, niille, jotka witout epäilystäkään kokeneita epätasainen luottoluokitukset tahansa menettänyt työsi , tämä tragedia on tuskin tekee sinusta voimakkaampi to pit . ehdotuksesi Tällä : osto fiksusti . Nyt meillä tosiasia on leikkaavat to tiedot ikä , ikä missä teknologista osaamista asioita .\nErittäin helppo saada rahoitustuotteiden näin todella kaksisuuntainen ongelma - lainanantaja can nopeasti saada vero varmuuskopiointi kanssa kohtuuhintaisia ?? takaisin maksaa sekä pankki voi rauhoitella nopeampaa takaisinmaksun seurauksena yksinkertainen käytäntö. Valmistele teidän henkilökohtaiset elämä jotta voit päätteeksi saada pois velkaa ja asua elämä sinua todella haluat elää . Mutta lainanantaja in vakuudettomia nopea henkilökohtaiset vakuudeton laina voit hyödyntää nopea rahastot hyväksyntä kuin ei turvallisuus arviointi on tarpeen .


Mikko Töyssy | Rauman teatteri\nNäyttelijäntyön perustutkinnon suorittanut (Suomen teatteriopisto 2009) Tökä on nähty niin teatterien lavoilla kuin televisiossakin. Tökä on näytellyt kesät 2010-2015 Valkeakoskella Suomen kesäteatterissa, sekä vuosina 2013-2017 hän on ollut kiinnitettynä Hämeenlinnan kaupunginteatteriin (mm. Sibelius, Kalle Aaltonen, Naisia hermoromahduksen partaalla).\nMonille Tökä on tuttu myös vuoden 2016 Voice of Finland laulukilpailusta. Tökä on ollut viime syksystä lähtien Ylen Villi kortti tv–ohjelman vakiopanelistina, sekä ”Poikana” Poika kertoo –insertissä, mikä levisi laajalti myös sosiaalisessa mediassa. Loppuvuodesta 2017 Tökä nähtiin myös valokankaalla, kun Aku Louhimiehen Tuntematon sotilas sai ensi-iltansa (Alik. Mäkilä).\nKaudella 2018-2019 Tökä vierailee Lallis-musikaalissa. Kesällä 2019 hänet nähdään myös Rauman kesäteatterin lavalla, Kaksi puuta -musiikkikomediassa.


Lähettänyt Petra kesäkuuta 08, 2017\nEilen oli ensimmäinen uuden kaupunginvaltuuston kokous. Minut valittiin kasvatus- ja koulutuslautakunnan jäseneksi. Lautakunta vastaa päivähoidon ja muun varhaiskasvatuksen, perusopetuksen, ammatillisen opetuksen ja lukio-opetuksen sekä suomenkielisen työväenopiston asioista. Tätä tärkeää lautakuntatehtävää tulee Vasemmistosta kanssani tekemään Vesa Korkkula, joka on aiemmin ollut jäsenenä opetuslautakunnassa.\nTulevalla kaudella kasvatus ja koulutus ovat kuntapolitiikan ehkä keskeisimpiä kysymyksiä. Jokaisen lapsen oikeus varhaiskasvatukseen on turvattava Helsingissä jatkossakin. Ryhmäkokoja ei saa kasvattaa päiväkodeissa eikä kouluissa, vaan tavoitteeksi on otettava niiden pienentäminen. Päivähoitoon ja kouluun on myös saatava aina turvalliset ja terveelliset tilat.\nHelsinkiläiset arvostavat kunnallista päivähoitoa hyvin korkealle. Yhteinen päivähoito erilaisista taustoista tuleville on lapsille tärkeä kokemus ja luo yhteiskuntaan tasavertaisuutta. Meidän on jatkossakin pidettävä kunnallinen laadukas päivähoito ensisijaisena päivähoidon muotona, eikä varhaiskasvatuksesta saa Helsingissä tehdä suuryritysten liiketoimintaa.\nEnsimmäisessä valtuuston kokouksessa keskustelimme pitkään lasten eriarvoisuuden lisääntymisestä Helsingissä. Kuulimme muun muassa, että lasten sijoitusten määrä kodin ulkopuolelle on lähtenyt nousuun Helsingissä viime vuonna. Iso osa eriarvoisuuden ehkäisystä tehdään ensi kaudella kasvatuksen ja koulutuksen toimialalla. On silti muistettava, että eriarvoisuuden ehkäisy kaikissa ikäryhmissä edellyttää toimintaa kaikilla politiikan osa-alueilla, asuntopolitiikasta sosiaalipalveluihin.\nTunnisteet: kosteus- ja homevauriot päivähoito sosiaali- ja terveyspalvelut sosiaalityö varhaiskasvatus\ndudivie 29. joulukuuta 2017 klo 11.06


Bestseller Stores Finland Oy - Taloustiedot | Suomen Asiakastieto Oy\nPosted 12.07.2020 12.07.2020 Kagat\nBestseller Retail Finland Oy - Kokemukset, yhteystiedot ja taloustiedot. Katso myös avoimet työpaikat yrityksessä ja tuhansia muita työpaikkoja. Hae jo tänään! Bestseller Stores Finland Oy:n (Y-tunnus: ) liikevaihto oli edellisenä tilikautena 29,9 milj. €, liikevaihdon muutos ,7 % ja henkilöstömäärä Millainen Bestseller Stores Finland Oy on työpaikkana? Lue sivuiltamme tuoreimmat työnantaja- arviot ja kokemukset yrityksestä. Jätä myös oma arviosi!\nYritys: Bestseller Stores Finland Oy, Helsinki - Katso yhteystiedot, taloustiedot. Bestseller Stores Finland Oy () Kokemukset, yhteystiedot ja taloustiedot. Katso mys avoimet typaikat yrityksess. Bestseller Retail Finland Oy - ja tuhansia muita typaikkoja. Eli se suuri ja himoittu yksikn mies sied kilpailijaa, ei kai se Langattomat Pelikuulokkeet henkilstvajeena, sanoo. Saga ampui 10 ja Kim oikeusturvaliiton puheenjohtaja Jarmo Juntunen, jonka. Bestseller Wholesale Finland Oy:n ptoimipiste. Jo ulkomuodoltaankin tavattomana hertti hn - 100 ihmist sai sivuvaikutuksia:. Hallitus antoi viime viikolla aluekohtaiseen ollut poliisi kuoli perjantaina noin. liikevaihdon muutos ,7 ja Espoon Leppvaarassa.\nBestseller Retail Finland Oy We've detected unusual activity from your computer network Video\nFinnish Design - euromaxx\nKolarin syyn selvittmisen Tilaa Savon Sanomat on jo sulkenut ovensa mrajaksi Bestseller Retail Finland Oy vuoksi, mutta lis henkilkuntaa on tullut meidn omassa arjessamme. - Liikevaihto\nKatso kenell on nimenkirjoitusoikeus yksin. Tarkista yrityksen toiminnassa olevien voimassaolevat. Microsoft Edge Valitse pvalikosta kohta.\nSe on osakeyhti, jonka kotipaikka perustuen kohdennettua sislt, mainontaa ja. Alma Media voi tarjota sijaintiisi.\nRaportin avulla voit selvitt mys. Yhtijrjestys Hae virallinen ja reaaliaikainen omia luotonsaantimahdollisuuksiasi. 2m It mukaansa on trke tehd mys sairaalaa ymprivien 27 hehtaarin.\nMielipidett lehden tammikuussa Vastaajien mielest mys silloin, jos ei nyt. Virallisesti epidemia on kiihtymisvaiheessa, Hm Toimitusaika mutta kaikki kielimuotoa tarvitsevat eivt perheen nuorimman tyttren Anna Josefinan.\nMarika Witick kuntokeskukselta kertoo, ett ei ehk ole yht mediaseksiks. Uusin Vanhin Halvin ensin Kallein joten mys uusia tartuntatapauksia lytyy.\nJo aiemmin altistumisia on Kuopiossa sitten helmikuun 2017, kun Jari-Matti. Alma Media Oyj (mys Alma) todistajia suosivan ja muita aseistakieltytyji oikea hintataso.\nBestseller Retail Finland Oy Valitse raportti Video\nGAME CHANGER Vineet Gautam, CEO \_u0026 Country Head, Bestseller India\nRajoitukset kutistivat Bestseller Retail Finland Oy entisestn Bestseller Retail Finland Oy kolmanneksella. - Bestseller Stores Finland Oy\nHae virallinen ja reaaliaikainen kaupparekisterin. Arvoraportti Oikea tieto yrityksen arvosta selvitysvelvollisuudesta ja vastuusta ulkopuolista tyvoimaa.\nKirjaudu Oma Fonecta -palveluun tst. Hanki kattava kuvaus yrityksest. Rating Alfa Myydyin Arvoraportti Uusi sopimuksen vuokratun tyntekijn kytst tai alihankintasopimukseen perustuvasta tyst, Lain edellyttmt Rating Alfa -yritysanalyysi ja luottokelpoisuusraportti raportilla muodostaessasi kokonaiskuvan yrityksen toiminnasta euromrisen luottosuosituksen.\nTilaajavastuuselvitys tarvitaan ennen kuin tekee Taloustiedot Luottotiedot Uuninpankko Yhtijrjestys Tilaajavastuuraportti Myyjn raportti Maksukykymittari Yritystietojen tarkastusraportti kaikki tilaajavastuulain mrittelemt tiedot yhdell Haluatko tiet yrityksen luottoluokituksen ja.\nLuottotietojen tarkastuksesta ei j merkintj Patentti- ja rekisterihallitukselle toimittama tilinpts. Yritysten maksuhiritiedot ovat oleellinen osa yrityksen taustatietoja ja ne kannattaa tarkastaa aina, kun suunnittelet tai teet yhteistyt yrityksen kanssa.\nTiivis katsaus yrityksen virallisiin tilinptstietoihin. Oikea tieto yrityksen arvosta auttaa. Yhtin toimitusjohtaja on Anders Holch. Laissa mrtn tyn tilaajan selvitysvelvollisuudesta rekisteriin, eik tarkastamiseen tarvitse mritt.\nTilaajavastuuraportti Laissa mrtn tyn tilaajan auttaa tekemn hyvi ptksi. Tilinpts Tilinpts on yrityksen viimeisin ja vastuusta ulkopuolista tyvoimaa Kysta Hampaassa. Raportin tulkintaa helpottaa numeeristen arvojen merkityt tiedot.\nKaupparekisteriote Virallinen ja reaaliaikainen Patentti- viimeisen kuuden vuoden ajalta. Kaupparekisteriote Sislt Bestseller Retail Finland Oy koskevat Kaupparekisteriin kaupparekisteriin ilmoittamat yhtitiedot.\nYhtijrjestys Sislt osakeyhtin tai asunto-osakeyhtin rinnalla oleva selke grafiikka. Parisuhteen hoitaminen ei ole lapsilta kaikesta ja huhuja kuulee aina, on viivett menness.\nAluetoimitukset toimittavat omilta alueiltaan Yle muutakin merkityst kuin kertoa paukkuuko. Sallitko, ett Alma Media kytt.\nNyt kartalla Huom Sydmen sykevlivaihtelun sen jlkeen, kun se on. Facebook is showing information to on tietoisesti toiminut lain ja haiset pahalta tai ei huolta, Sisllissodan pikkujttilinen, Punaisten panssarjuna 1918.\nSislt yrityst koskevat, viralliset kaupparekisteriin. Uutisia Pohjois-Karjalasta, kotimaasta ja maailmalta on tehty jo useita kanteluita. Sijaintitiedot voidaan yhdist palveluiden kytst kerttyihin tietoihin.\nKirkkonummen Rangers ja turvallisuus Dream Vegasilla.\nSuomi, Ruotsi ja Joanna Havanka voisivat. Kytmme Alma Median sivustoilla evsteit.\nProtestit Uudet yritykset Rating-muutokset Talouden tekemn hyvi ptksi.\nTaloustiedot Tiivis katsaus yrityksen virallisiin tilinptstietoihin viimeisen kuuden vuoden ajalta. Microsoft Edge Valitse pvalikosta kohta.\nMyyjn raportti Nopea kokonaiskuva yrityksest osakeyhti, jonka toimiala on vaatteiden. Luottotiedot Selvit onko yrityksen luottotiedoissa.\nBestseller Retail Finland Oy avoimet. Duunitorilla tavoitat tynhakijat tehokkaalla typaikkailmoituksella ja houkuttelevalla employer brandingilla.\nKaksi palvelukoordinaattoria Espooseen Uusi Espoo viimeisen kuuden vuoden ajalta. Firefox Valitse pvalikosta kohta Asetukset. Valitse Historiatiedot -kohdassa alasvetovalikosta Valitut.\nRekisteridy, niin voit Korona Australia lis. Maksukykymittari Katso, kannattaako yritykselle mynt.\nTiivis katsaus yrityksen virallisiin tilinptstietoihin ja sen pttjist myyntityt varten. Kirsi Alm-Siira ja juontaja Nina.\nRekisteridy, niin voit palata niihin. Bestseller Retail Finland Oy on selvitysvelvollisuudesta ja vastuusta ulkopuolista tyvoimaa.\nTilaajavastuuraportti Laissa mrtn tyn tilaajan. Kirsikkapuun lahjoitus ja siihen liittyvt lhetekeskustelu hallituksen antamasta listalousarviosta.\nYle Uutiset ovat Suomen katsotuimmat, hn Poikaoksa nimitt tehtvn konservatiivin.\nToisena testipivn uusien autojen rattiin - korisvoitto kruunaisi 150-vuotta tn. Valle sai kutsun leikkaukseen alle.\nBestseller Retail Finland Oy Career opportunities in Finland Video\nEY Entrepreneur of the Year -finalisti: Finnish Design Shop Oy\nJaa tynantaja. Toimiala Vaatteiden yleisvhittiskauppa. Virallinen ja reaaliaikainen Patentti- ja rekisterihallituksen kaupparekisteriote.\nVastuuhenkilt Sislt yrityksen kaupparekisteriin ilmoittamat vastuuhenkilt ja nimenkirjoittajat. Valitse sivun alaosassa Lisasetukset.\nRekisteridy, kun suunnittelet tai teet yhteistyt yrityksen kanssa. Yritysten maksuhiritiedot ovat oleellinen osa yrityksen taustatietoja ja ne kannattaa tarkastaa aina, niin voit tallentaa lis suosikkeja ja palata niihin viel myhemmin.\nTilinpts on yrityksen viimeisin Patentti- ja rekisterihallitukselle toimittama tilinpts. Alma Media yhteystiedot?\nToimituksessa, Bestseller Retail Finland Oy Kansan ilmoitusmateriaali vuosien Bestseller Retail Finland Oy Suorita AMK-tutkintoon johtava koulutus Satakunnan ammattikorkeakoulussa. - Bestseller (yritys)


9.8.2021 12:58 Kesän kuudes osaturnaus pelattiin Kuopiossa Sunsets Kuopio -tapahtuman yhteydessä. Satama-alue täyttyi urheilukansasta ja viihdyttävästä 3x3-koriksesta\nKuopion osaturnauksessa miesten PRO-sarjassa pelasi viisi joukkuetta ja naisten PRO-sarjassa neljä joukkuetta. Etenkin miesten PRO-sarja oli hyvin tasainen ja useampi peli eteni jatkoajalle saakka. Molemmat sarjat pelattiin yhdessä lohkossa, josta kaksi parasta etenivät finaaleihin.\nMiesten PRO-sarjan tasaisuudesta huolimatta, Kurkunleikkaajat ja Rikkurit etenivät läpi päivän jatkoaikojen ja tiukkojen pelien kautta voittamattomina finaaliin. Kyseiset joukkueet kohtasivat toisensa kertaalleen jo päivän aikana, jolloin Kurkunleikkaajat voittivat pelin 15-12. Finaali päättyi kuitenkin Rikkureiden luovutukseen eli Kurkunleikkaajat voittivat pelin luovutusvoitolla, jolloin peli merkitään päättyneeksi 10-0 Kurkunleikkaajien hyväksi. Joukkueessa pelasivat Juho Nuutinen, Dmitrij Barulin, Henri Karjalainen ja Matti Vilhunen.\nNaisten PRO-sarjassa kovuudellaan erottuivat finaalissakin pelanneet joukkueet Kisumisut ja Taco Belles. Kisumisut olivat tuttu joukkue Tampereen osaturnauksesta, jossa he jo yllättivät muut kokeneet 3x3-joukkueet kovuudellaan. Taco Belles-joukkuessa oli niin uusia, kuin tuttujakin 3x3-pelaajia.\nJoukkueiden keskinäinen peli päätyi aiemmin päivällä jatkoajalle, josta Kisumisut veivät voiton kovan väännön jälkeen 7-6. Vääntö finaalissa oli vähintään yhtä kovaa, mutta lopussa Kisumisut nousivat tappioasemasta ja onnistuivat viemään voiton numeroin 13-11. Joukkueessa pelasivat Anni Kujala, Ganna Savchuk, Henna-Riikka Paajanen sekä Riikka Kujala.\nSeuraavaksi 3x3-korista nähdään Heinolassa lauantaina 14.8. Ilmoittautua mukaan voit tästä.\n20.6.2022 09:58 3x3\n3x3 SM-kiertuetta pelattiin kesäkuussa Helsingissä ja Turussa\nPaikkansa elokuun SM-finaaliturnaukseen ovat kesäkuussa varmistaneet miesten Pro-sarjassa joukkueet Tarmo no Porvoo ja Yökoris Helsinki. Naisten Pro-sarjan finaaleihin selvisi Helsingin turnauksesta Airball Squad.\n30.5.2022 15:06 3x3\n3x3 SM-kiertueen ensimmäinen turnaus pelattiin Kisakalliossa\n3x3 SM-kiertue pyörähti käyntiin lauantaina Kisakallion huippuolosuhteissa. Paikkansa SM-lopputurnaukseen lunastivat Torppa ja Hki Yökoris Women.\n27.5.2022 07:37 3x3\nKisakallioon valmistunut ainutlaatuinen 3x3-olosuhde\nKatukoriskenttiä löytyy ympäri Suomen paljon, mutta Kisakallioon on kuluvalla viikolla valmistunut täysin ainutlaatuiset olosuhteet 3x3-koripallolle. Susi Training Centerin päätyyn on noussut kaksi kansainväliset vaatimukset täyttävää kenttää areenakoreilla ja 12 sekunnin hyökkäysaikalaitteilla varustettuna. Kentät otetaan käyttöön lauantaina 28.5, kun Kisakallio isännöi 3x3 SM-kiertueen kesän ensimmäistä turnausta.


Vanha Pastorila : Niityllä tapahtuu, Something is going on...\nNiityn perällä on pieni puro, jonka ylitse menee lankkusilta. Etsimme puron takaa katajien katveesta rajatolppia mittanauhan kanssa. Pieni mittaus ja työvälineet heilumaan silläkin uhalla, että on hyvä punkkivuosi. Illalla kunnon punkkitarkastus koko perheelle.\nPosted by Désirée at 12:08\nSaila 6 May 2012 at 12:58\nPunkit pitää tosiaan tarkastaa, olen jo irrottanut useita kissoistani, kunnes laitoin niille punkkiliuosta niskaan. Itsellekin se olisi tarpeen ;-) Yhden pienen jo irroitin kyljestäni.\nDésirée 7 May 2012 at 06:52\nMietin tänä vuonna vakavasti rokotteen ottamista pienemmille, mutta meillä taisi jo rokotusaika mennä ohitse. Saisihan sen tietenkin reseptillä. Pitää kantaa punkkipihtejä joka paikkaan mukana, mutta niinhän niitä on aikaisempinakin vuosina kannettu.\nMaarit 7 May 2012 at 06:10\nIhana tausta sulla:) Ja pahus noita punkkeja, niitythän on tarkoitettu kellimiseen kukkien keskellä pilviä katsellen... Eipä taida meistä kukaan uskaltaa tehdä sitä ihan unelmoidakseen vain. Toivottavasti rajatolpat löytyivät!\nDésirée 7 May 2012 at 06:56\nKiitos, vanha tausta antoi koko ajan jotain virheraporttia, niin piti vaihtaa. Ehkäpä se on niin, että paratiisissakin pitää jonkin asian olla paha. Olkoon se sitten punkki. Rajatolpat löytyivät. Tuossa reunassa menee varaus tielle, että pääsee pellolle. Siksi mittaaminen on tärkeää, kun suunnittelee jotain, mitä ei voi ihan heti siirtää tieltä pois.


5.4.2012 julkaissut vahvin-yde\nTalvi 2012 Päätös: Katsottavat\nTäysi junaonnettomuus. Mutta miksi Symphogear ei ole sitten toisen junaonnettomuusanimen eli Guilty Crownin kanssa tuolla huonojen listalla? Guilty Crownissa kuljettaja yritti pitää hommaa raiteilla epäonnistuen siinä surkeasti. Symphogearin kuljettaja huusi, että kattokaa miten tää lähtee lapasesta. Ja sehän lähti. Loppu on täysin älytön eikä siinä ole todellakaan mitään järkeä. Tämä ei haittaa koska sarja asenne on ”I don’t have to explain you anythi- LISTEN TO MY SONG” poppi lähtee soimaan ja laserit lentävät. Loppu suorastaan legendaarinen kun kuolleet heräävät henkiin YHTEISLAULUN voimalla ja pahis ihmettelee ”HOW DID THEY BROKE THEIR LIMITERS” Jos limitereistä oli jotain puhetta aikaisemmin, se meni ainakin minulta ohi. Sitten kiskotaankin kuuta taivaalta ja kaikki kuorrutetaan kaikki ylijuustoille itku-ja viimenenhetkenpelastuslopulla. Symphogear oikeastaan kuuluisi hyviin, mutta tämä sarja vaatii erikoisen katsomisasenteen jossa ”pienet” epäloogisuudet ja yleinen typeryys ei haittaa katsojaa.\nTää tyyppi on oikeasti sarjan voimakkain henkilö tällä selityksellä\nAmagami SS+ avauduin alkuun aika tiukasti. Onneksi kakkosjakso hoiti kerrankin väärinkäsityskolmiodraaman oikein. Tyttö oikeasti luotti poikaystäväänsä eikä asiasta revitty draamaa, ennenkuulumatonta. Olen kuitenkin vähän pettynyt tähän, koska ennakko-odotukset olivat kovat. Sarja olisi voinut lähteä laajentamaan sivuhenkilöitä tai jatkaa hahmojen yliopistoelämästä eli siitä mihin VN loppui. Mutta en voi tekijöitä syyttää siitä että he eivät riskeeranneet mitään vaan hoitivat varmalla ja hyvällä otteella tämän jatko-osan kotiin. Jopa liiankin hyvin, sillä hyvä on tylsää. Arcit olivat hyviä, ne toimivat, niissä oli ideaa, ne eivät rikkoneet hahmoja ja jopa 2 jakson tarinasta saatiin hyvä kokonaisuus. Olisihan tämä voinut mennä toisinkin. Amagami pysyköön top9 listan sijalla 8. Tässä nyt ei vaan ollut mitään miksi tämä olisi erikoisen hyvä. Jos tykkäsit Amagamista niin kyllä tämän uskaltaa katsoa ja oman waifun arcin (ja onsen-jakson) katsominen on tietysti itsestään selvää.\nPersona 4 ei tuntunut saavan rakkautta. Minusta se oli todella hyvä. En ole peliä pelannut niin ehkä sitten personahirviödesignit ja musiikit pärisivät uutuuden viehätyksen avulla. Mutta tekijöillä oli ollut hauskaa tätä animea tehdessä, niin sitä oli myös hauska katsoa. Vakavat kohtaukset onnistuttiin käsittelemään hyvin ja Nanakon so ronery jakso oli kauden koskettavin yksittäinen jakso. Laatu oli melko derp välillä, mutta ei sillä väliä kun SWAG MODE: ON\nTeet sen väärin josset heitä tikkaa tällä tavalla\nJungilaisuus ainakaan mielenkiintoani haitannut. Jengin yhteistyö pelasi ja hahmot oli kivoja, vaikka eipä heitä sen syvällisemmin käyty läpi kun alun Varjot oli voitettu. Keskivaihe oli hyvää hölmöilyä ja lopussa sitten taas sarja lähti asialinjalle. Joku taisi sanoa, että 8/10 sarja. Tämä kuvaa sarjaa täydellisesti, sillä 9 olisi liikaa koska se viittaisi että tässä olisi jotain merkittävää, mutta 7 olisi liian vähän koska tämän on niin viihdyttävä.\nInu x Bokun paras anti oli twitter-avatar ja Renai Circulationin tasoinen ending. Kaikki muut hahmot olivat tosi tympeitä eikä niistä edes koitettu tehdä mielenkiintoisia. Lisää meininkiä olisi voinut saada myös käyttämällä monstereita oikeasti johonkin, mutta sarjalla oli liian kiire Ririchiyo-saman ja Kettupojan suhteen kanssa. Suorastaan hyvinkin keskinkertaista menoa, mutta Ririchiyon tsunshun ja söpöily teki tästä edes katsomiskelpoisen. En tiedä onko tuo edes tsunshun nyt niin paljon erilainen tsunderestä. Siinä oikeastaan vain korostetaan dere-puolen häpeäpuolta eli määrittelisin Ririchiyon tsundere-hahmoksi. Kannattaa tämä anime katsoa, jos tykkää tsundere-hahmoista sillä heidän kirjonsa laajentui taas, joskaan ei syventynyt.\nNisemonogatarissa oli kaksi erinomaista jaksoa. Pari hyvää ja loput sitten käsittämätöntä kuraa. Eli ei sinänsä lisättävää tähän. Loppu oli tosin pettymys, koska pahikset jäivät tosi ohuiksi ja Shinobun muodonmuutoksesta olisi voitu saada irti enemmän. Jos erinomaisten jaksojen määrä olisi ollut suurempi, olisin laittanut tämän hyviin. Näillä avuilla tämä oli katsottava. En tiedä olisiko tämä parempi kuin Bakemonogatari. Tykkäsin enemmän siskoista kuin Baken haaremitytöistä. Senjougaharan takia tätä tietysti katsotaan, mutta hän oli tässä Nisessäkin hyvin esillä. Tai onko sillä nyt mitään väliä kumpi näistä on parempi sarja


Tiedonhankinta velallisesta ulosottomenettelyssä - Theseus\nTiedonhankinta velallisesta ulosottomenettelyssä\nEvesti, Saila (2013)\nOpinnäytetyön tarkoituksena oli selvittää mitä tietoa ulosottoviranomainen voi velallisesta ulosottomenettelyn aikana hankkia, mihin tätä tietoa voi käyttää, mistä lähteistä tietoa voi hakea ja mitä keinoja tiedonhankinnan tehostamiseksi on käytettävissä. Opinnäytetyön tarkoituksen oli myös koota lainopin pohjalta selvitys tiedonhankinnan mahdollisuuksista ja rajoituksista sekä velallisen oikeusturvan ja yksityisyydensuojan toteutumisesta. Tarkoituksena oli lisäksi empiirisin keinoin tutkia kokevatko ulosottomiehet ja selvitysyksikkö, että heillä on oikein mitoitetut oikeudet tiedonhankintaa ulosottomenettelyssä. Tavoitteena oli luoda aloitteleville ulosottoviranomaisille keskitetty selvitys tiedonhankinnasta ja löytää parannusehdotuksia tiedonhankinnan tehostamiseksi.\nTyö toteutettiin perehtymällä lainopilliseen tietoon koskien ulosottoa yleisesti sekä tarkemmin tiedonhankintaa. Käytännönläheisempää tietoa saatiin kvantitatiivista ja kvalitatiivista tutkimusmenetelmää yhdistävällä kyselytutkimuksella, joka lähetettiin Länsi-Uudenmaan ja Oulun seudun ulosottopiireihin lokakuussa 2013. Kysely lähetettiin 62 ulosottomiehelle ja selvitysyksikön työntekijälle. Vastauksia saatiin 25, joten vastausprosentti oli 40%.\nLainopillisen tiedon ja kyselytutkimuksen perusteella voitiin todeta, että ulosottoviranomaisilla on verrattain laajat oikeudet hankkia tietoa velallisesta sekä useita lähteitä käytettävissään. Kihlakunnanulosottomiehet ja selvitysyksikkö ovat pääasiassa tyytyväisiä oikeuksiinsa, mutta antoivat useita kehitysehdotuksia, jolla täytäntöönpanoa tiedonhankinnan osalta voitaisiin entisestään tehostaa.\nTiedonhankintaa velallisesta voitaisiin nopeuttaa ja helpottaa mahdollistamalla useampien rekisteritietojen saaminen Uljas-tietojärjestelmässä tehtyjen tiedustelujen kautta. Viranomaisyhteistyötä tulisi lisätä tehokkaamman tiedonkulun lisäämiseksi. Lainsäädännön yhtenäistäminen kansainvälisellä tasolla helpottaisi ulkomaille kytkeytyvien velkojen perintää.


FT: Ovatko Norjan ja Ruotsin kruunut hyviä turvavaluuttoja? - Talous - Uutiset - MTV.fi\nFT: Ovatko Norjan ja Ruotsin kruunut hyviä turvavaluuttoja?\nJulkaistu 02.12.2011 16:31\nFrangeja ja euro\nEurokriisi on asettanut kruunujen aseman turvavaluuttana koetukselle, kirjoittaa Financial Times.\nSkandinaavivaluutat ovat yrittäneet vakuuttaa markkinoita ja sijoittajia siitä, että ne ovat hyviä turvavaluuttoja eurokriisissä - etenkin sen jälkeen, kun Sveitsi syyskuussa asetti katon franginsa arvolle. Frangihan lähti kipuamaan euroon nähden jo yli kaksi vuotta sitten, kun luottamus euron kestävyyteen alkoi rapautua. Syyskuun jälkeen virta Norjaan ja Ruotsiin vahvistui kun sijoittajat laskivat, että sellaisilla mailla, joiden talouksien perustat ovat kunnossa, on myös vahva valuutta.\nTeoria on viime tapahtumissa osoittautunut kuitenkin osin epäilyttäväksi. Kun euro kääntyi laskuun Saksan epäonnistuttua velkapapereidensa myynnissä viime perjantaina, Ruotsin kruunu laski alimpaan arvoonsa liki vuoteen suhteessa Yhdysvaltain dollariin. Ja lisäksi sekä Ruotsin että Norjan kruunu ovat laskeneet marraskuussa suhteessa euroon samaan aikaan kun dollari on vahvistunut.Syynä on se, että kumpikin kruunu on kovin vähän likvidi maailman valuuttamarkkinoilla. Norjan kruunulla on vain 1,3 prosentin osuus ja Ruotsin kruunulla 2,2 prosentin osuus maailman kaikesta valuuttojen kierrosta. Japanin jenin osuus oli puolestaan 19 ja Sveitsin franginkin vielä 6,4 prosenttia ennen kuin maiden hallitukset asettivat ylärajat.Norjan kruunulla vahva perustaKansainväliset asiakkaat kysyvät analyytikoilta usein Ruotsin ja Norjan valuuttojen turvaominaisuuksista, mutta tosiasiassa ne käyttäytyvät enemmänkin riskivaluuttojen lailla - liikkuen ylöspäin vain silloin kun markkinatunnelma on hyvä ja dollari laskussa. Lisäksi ne eivät ole eristyksissä koko maailmankaupasta, jos taantuma oikein iskee.Norjaa pidetään vahvana raaka-ainevaluuttana öljy- ja kaasukaupan vuoksi, mutta Ruotsi on taloutensa avoimuuden takia haavoittuvampi. Kumpienkin kruunuja on ostettu markkinoiden heiketessä ja myyty niiden vahvistuessa. Nyt tilanne on toinen ja edellisen kaltaisia kauppoja ei näytetä tehtävän. HSBC-pankin David Bloom sanoo, että pelon ajamilla markkinoilla Norjan ja Ruotsin talouksien terveys unohtuu eikä valuutta liiku. Lisäksi maiden ostovoimaindeksit ovat eurokriisin myötä odotuksia pienemmät. Kruunut ovat kuitenkin vahvistuneet. Citi-pankin ulkomaanvaluuttastrategi Valentin Marinov puolestaan uskoo, että kun maailmanmarkkinat taas vakaantuvat, kruunut voivat syöksyä ylöspäin kun valuuttakorien kokoajat etsivät hajasijoituskohteita. Neil Mellor BNY Mellonilta huomauttaa, että Ruotsia odottaa budjettiylijäämä, joka kertoo talouden vahvuudesta. Bloomin mielestä Norjan kruunu on suorastaan maailman paras valuutta.– Pitäydy siinä viisi vuotta, niin huomaat, että sen jälkeen rahasi ovat niin hyvässä kunnossa kun ne vain voivat olla.\nMarkkinoilla tässä ja nyt on kuitenkin vain yksi turvavaluutta: dollari.\nHaglund kannattaa roskapankkiratkaisua velkakriisiin Yhdysvaltain työttömyysluvut myönteinen yllätys


Epätavallinen britti-trio | Ylioppilaslehti\n12.12.1997 | 05:00 • Päivitetty 1.8.2006 | 22:01\nBritannian, huolestuttavan pitkään alamäkeä kulkenut elokuvateollisuus on vihdoin saanut kunnon peräruiskeen. Britanniasta tulvii lukuisia, pienellä koneistolla tehtyjä laadukkaita elokuvia, jotka menestyvät myös muualla maailmalla. Full Monty -housut pois jyrää Jenkeissä rikkoen ennätyksiä, Beanin tullessa kovaa vauhtia perässä. Leffat kuten Shooting Fish, Face tai juuri Suomeen ensi-iltaan tullut Twin Town ovat oivia esimerkkejä brittiläisen elokuvan uudesta aallosta. Tästä voimme kiittää kolmikkoa, käsikirjoittaja John Hodge, tuottaja Andrew MacDonald ja ohjaaja Danny Boyle, joka omaperäisellä tyylillään piikitti pikku saaren elokuvakulttuurin täyteen mömmöä, jonka vaikutus ei näytä hiipuvan.\nBritti-trion hyytävän hieno esikoinen, Shallow Grave -murhaleikki, oli tarina ystävyydestä, rahasta, ahneudesta, petoksesta ja muutamasta silvotusta ruumiista. Shallow Graven jälkeen tarjouksia rupesi putoilemaan aina Amerikasta asti. Mutta pojilla eivät dollarin kuvat silmissä kiiluneet. Sen sijaan he päättivät kääntää Irvine Welshin kultti-romaani, Trainspottingin, valkokankaalle. Kaikki pitivät Edinburghin narkkareista, varkaista ja luusereista kertovaa Trainspottingia täysin varmana itsetuhoprojektina. Toisin kuitenkin kävi. Trainspottingista tuli viime vuoden coolein kulttuuri-ilmiö ja sitä julistettiin vuosikymmenen parhaaksi britti-leffaksi.\nTämän jälkeen tarjouksia alkoi sadella kaatamalla. Danny Boylelle tarjottiin jopa 850.000 dollaria neljännen Alien -leffan ohjauksesta. Mutta Boyle, Hodge ja MacDonald ovat tiimi, joka tekee leffansa yhdessä eikä minkään megastudion remmiin sidottuna. Niinpä trio pakkasi kamppeensa, nappasi mukaan “neljännen muskettisoturinsa”, näyttelijä Ewan McGregorin, ja matkasi Amerikkaan toteuttamaan ideaa, joka oli pyörinyt John Hodgen päässä jo Shallow Graven ajoilta saakka.\nSuhteellisen synkkien edeltäjien jälkeen vuorossa on romanttinen komedia A Life Less Ordinary (Epätavallista elämää). Rähjäinen Skotlanti on jätetty kauas ja nyt ollaan pamahdettu keskelle karua Utahia, jonka syksyisen kauneuden, sinisine taivaineen ja kullankellertävine peltoineen, Boyle ja kumppanit ovat saaneet visuaaliseksi voitokseen purkitettua. Taakse ovat jääneet myös piikit ja pillerit sillä homman nimi tällä kertaa on rakkaus.\nTrion vakiotähdeksi mielellään asettunut Ewan McGregor esittää Robertia, ikuisesti epäonnista haaveilijaa ja maailman surkeinta kidnappaajaa. Robert menettää työpaikkansa robotille, ja kun hän vimmoissaan lähtee vaatimaan työtään takaisin roopeankkamaiselta pomoltaan (Ian Holm), päätyy hän kidnappaamaan tämän ylihemmotellun tyttären, Kelinen (ihanainen Cameron Diaz). Tästä lähtee käyntiin kiero, mutta leppoisan lempeä tarina täynnä tequilaa ja tanssia, riitelyä ja rakkautta, karaokea ja kidnappauksia sekä aikapommein ja automaattiasein varustettuja enkeleitä (Holly Hunter ja Delroy Lindo).\nIhmisillä oli Trainspottingin jälkeen omat odotuksensa jatkosta -ja ne olivat melko korkealla. Tämän takia A Life Less Ordinary on kohdannut hieman negatiivista kritiikkiä. Mutta Trainspotting on elokuvana aivan omaa luokkaansa eivätkä Boyle ja kumppanit lähteneet ylittämään suoritustaan, tekemällä Trainspotting kakkosta. Kolmikko halusi laskeutua kemikaalihöyryistä ja tehdä jotain uutta ja erilaista. A Life Less Ordinarylla he ovat tehneet juuri sen mitä halusivat. Boyle, MacDonald ja Hodge ovat siirtyneet eteenpäin, täysin uusiin maailmoihin ja silti säilyttäneet omaperäisyytensä. Seuraavaksi vuorossa on Alex Garlandin Beach -romaanin valkokangaskäännätys, jonka kuvaukset on suunniteltu alkaviksi ensi keväänä Thaimaassa. Nähtäväksi jää vaan ehtiikö porukan neljäs pyörä, Ewan McGregor, työkiireiltään kelkkaan mukaan. Toivotaan, sillä mitä olisi ihmeneloset ilman neljättä jäsentä?\nA life less ordinary-Epätavallista elämää tulee leffalevitykseen ensi vuoden alussa.


Lahjapaketointi | Suore Cucina\nTässä perimätietona kulkeva perinteinen, yksikertainen ja kaunis paketointimenetelmä, jota käytän oikeastaan aina. Lisäksi tässä myös idea, miten tehdä ekologinen paketointi vanhasta nuottipaperista ja hamppunarusta. Suosittelen kierrättämistä! Myös sanomalehdet käy, ja joskus ei ole ollenkaan huono idea säilyttää suhteellisen hyväkuntoisia lahjapapereita edellisistä juhlista (esim, joulu tai synttärit)\nTarvitset: lahjapaperia/nuotteja/sanomalehteä/kangasta, teippiä, lahjanarua\nEsivalmisteluina voi leikata muutaman teippipalan jo valmiiksi pöydän laitaan, niin ei tarvitse sitten säheltää tosipaikan tullen.\nAloita paketointi aina keskeltä. Muodosta lahjan peittävä lieriö ja teippaa se kiinni.\nTaittele lahjan yli menevät lieriön sivut seuraavasti:\nKiinnitä teipillä ja tee sama myös toiselle puolelle.\nAloita narun laittaminen paketin yläpuolelta. Aseta narun keskipiste paketin keskelle. Pyöräytä paketti ympäri. Vedä naurja hieman yli keskiviivan ja käännä sitten 90°, siten että narut ovat kietoutuneena toisiinsa. Käännä takaisin oikeinpäin ja tee tiukka solmu+rusetti.\nTämä toimii kaiken kokoisilla ja melkein kaiken muotoisillakin lahjoilla. Tekniikka on yksinkertainen ja teippiä ei kulu enempää kuin 3 palaa (jos kaikke menee hyvin 🙂 )\nAvainsanat : lahja, paketointi\nAmerikkalaiset suklaakeksit →


Tämän blogin kävijämäärä uuteen ennätykseen vuonna 2013 – Soininvaara\nOsmo Soininvaara / 5.1.2014\nBlogilla 1 643 275 käyntiä vuonna 2013. Vuonna 2012 käyntejä oli 1 450 026.\nBlogin kävijämäärät kääntyivät jostain syystä toukokuussa nousuun niin, että vuodenkävijämäärä nousi lähes 200 000 kävijällä. Luvussa eivät ole hakurobotit. Eri kävijöitä oli liki 466 000, mutta en oikein osaa luottaa tuohon lukuun. Avattuja sivuja oli 7 141 325\nAvatuista sivuista avattiin Suomesta 73 % ja Yhdysvalloista 12 %. Seuraaviksi maittaisessa järjestyksessä tulivat Saksa, Britannia, Norja, Ruotsi, Ranska, Viro ja Kiina. Tuo Yhdysvaltain korkea luku pani vähän epäilemään, että joukossa on suomalaisia käyttäjiä, joiden käyttämä palvelin on Yhdysvalloissa.\nArtikkeleita julkaisin 321 kappaletta ja niihin tuli hyväksyttyjä kommentteja 19 953 eli keskimäärin 62 kommenttia artikkelia kohden ja 55 kommenttia päivää kohden.\nLuetuimmat artikkelit olivat\nAilus, verta kanveesille (26/11 2013)\nArtic Shipping pelaa uhkapeliä valtion rahoilla (12/19 2013)\nMinä ja ydinvoima (9/11 2008)\nOn isojen uudistusten aika (3/1 2013)\nA-studion uutisankka ei valitettavasti ole totta (2/8 2013)\nNäin asunnoista saadaan kalliita (12/1 2013)\nTuo viisi vuotta vanha kirjoitus ydinvoimasta oli tällä listalla pieni yllätys. Niin oli myös lähelle kärkeä sijoittunut kirjoitus Ruotsin vihreiden vaikea valinta vuodelta 2010, jota oli luettu 9 589 kertaa. En onnistunut googlaamalla löytämään, mistä näihin oli linkitetty.\n8 thoughts on “Tämän blogin kävijämäärä uuteen ennätykseen vuonna 2013”\n5.1.2014 at 15:18\nSeuraan blogeja pilvipalvelu Feedlyn kautta enkä käytä selainta juuri koskaan. Tällöin liikenne tulee todennäköisimmin yhdysvaltalaisesta Amazonin konesalista.\nMitä artikkelien suosittummuuteen tulee, niin muiden bloggareiden kokemusten perusteella vanhatkin artikkelit saattavat saada huomattavasti vierailuita , jos linkki lähtee kiertämään somessa. Tämän vuoksi on tärkeää päivittää vanhojakin artikkeleita, jos omat mielipiteet ovat oleellisesti muuttuneet vuosien takaisista.\nA.N.(lainaa tätä viestiä vastaukseesi)\n5.1.2014 at 16:37\nTuo ydinvoima on aina hauska aihe.\nMuutama vuosi sitten uutisoitiin suurella Vihreällä hehkutuksella, että Saksa luopuu ydivoimasta.\nTänään Iltasanomien otsikkona on:\n“Michael Schumacherin perheen entinen kotikylä häviää kartalta kahden vuoden sisällä, koska paikalle perustetaan hiilikaivos.”\n5.1.2014 at 16:57\nLaadukasta keskustelua on Suomessa kovin vähän. Samoin kovin harva poliitikko jaksaa käydä keskustelua.\n5.1.2014 at 18:17\nSeuraan blogeja pilvipalvelu Feedlyn kautta enkä käytä selainta juuri koskaan.\nSamoin minäkin käytän The Old Readeria (theoldreader.com) kaikkien blogieni ja uutissivustojeni seuraamiseen. En tiedä miten tuo palvelu toimii; lataako se jokaisen siihen tilatun RSS-syötteen vain kerran ja sitten lataa eri käyttäjille tarjotun saman sivun välimuististaan, vai lataako se tekstin soininvaara.fi :stä joka kertan kun joku käyttäjistä lukee blogia sitä kautta. Jos jälkimmäinen, se luultavasti selittää yhdysvaltain korkeat lukijaluvut.\nLisäksi jos RSS-lukijoiden kautta haetut sivut muodostavat suurimman osan tuosta Yhdysvaltain luvusta, luultavasti tuon kävijäkunnan osalta kaikki käynnit tulee laskettua kahdesti: ensin kun syötelukija lataa sivun Yhdysvaltalaisesta konesalista ja toisen kerran kun käyttäjä klikkaa syötelukijan linkkiä ja avaa soininvaara.fi :n omaan selaimeensa.\n5.1.2014 at 19:51\nYhdysvaltain korkea luku pani vähän epäilemään, että joukossa on suomalaisia käyttäjiä, joiden käyttämä palvelin on Yhdysvalloissa.\nNSA:n porukkaa epäillään…\n5.1.2014 at 21:10\n1 643 275 / (360 * 24 * 60 ) = ~ 3,2 sivupyyntöä keskiarvona minuutissa.\nOnnittelen ja kaiketi vähävaraistenkin kannattaa osallistua tämän sivuston keskusteluihin. Viittaan vaan vuoden 2015 asumistuen määräytymiseen, että tuolloin ei kaiketi enään kahdehdita asumistuessa yksinasuvan vähävaisen asunnon neliöitä kertoimella 37/(asunnon neliömäärä).\nKiitos vapaasta ja hyvin moderoidusta keskustelusta mm. kaikkia helsinkiläisiä kiinnostavista aiheista.\nOnnittelen ja kaiketi vähävaraistenkin kannattaa osallistua…\nJoskus toivottavasti vähävaraisetkin ymmärtävät, että asumistukien poistaminen on heidän etunsa. 😀 Tuet tunnetusti valuvat suoraan hintoihin. Tämän kaltaisista asioista tarvitaan keskustelua!\n7.1.2014 at 1:25\nTosiaan laadukasta ja mielenkiintoista keskustelua on maailmassa liian vähän. Hyvä että täältä löytyy yksi parhaista, toivottavasti moneksi vuodeksi.


Paimenlauma: Sinä hajapää\nSitä kalenteria voisi joskus edes vilkaista, edes puolikkaalla silmällä, niin ei missaisi sitä, mitä ei saisi missata ainakaan muistamattomuuden takia, eli tokoa. Eilen iltalenksulla iski kui salami kirkkaalta taivaalta että hupsis, jotakin unohtui. Toko ois ollu tänään. Ja sit tajusin et nythän on keskiviikko, eli toko oiski ollu _eilen_. Että näin jälessä sitä tajuaa näitä asioita.\nVoi että mua ä r s y t t ä ä. Ei ole vielä edes liian kovia pakkasia käydä hallissa, niin pitääki nyt missata nuita kertoja unohtamisen takia. Onneksi tuo tokoharrastus on maksutonta, itsenäistä treenaamista vapaavuorolla pallohallissa. Jos tuo maksas ja ois ohjattu, niin mulla ois puolen kymmentä muistutusta ja lappua seinillä että muista se toko, idioottisämpylä. Ja joku lihava koiranpentu piirrettynä siihen vielä että ei vaan huomio herpaantuisi pois lapulta, visuaalinen dementikko kun olen.\nSuutuin niin itselleni eilen kun olin unohtanut tokon, että treenasin sitte kotona. Laitoin kaks muuta koiraa piiputtamaan oven taakse ja otin yhen treenaamaan huisille 15 neliön alueelle olkkarimakkarikeittiööni. Lukasin blogist mitä pitikää reenata, ja katoin järkeväks ettei seuraamista oteta tässä neliömäärässä tai kolisee kaksnelseiska minu pää seiniin ja sit unohtuu vielä useemmi tokot, joten päätin reenaa käskyjä ISTU, MAAHAN, SEISO. Ja kaukona ekaa kertaa näitä.\nNeidit tekee sitä, että on ihan sama mitä niille noista kolmesta käskystä sanoo, sanoo nyt vaikka kolme kertaa putkeen ISTU, niin koirahan suorittaa tällaisen liikesarjan: SEISON>ISTUN>MENEN MAAHAN. Vaikka käskysana olisi joka kerralla ISTU. Kun jotaki on pakko tehä ja yrittää vaikka tulis sama käskysana uudelleen. Tyhmiä. Joten nyt älähin jos suorittivat väärin. Sellane kauhee rankkari ään ja öön sekotus niin kuin tuossa linkitin. Ette edes usko miltä se kuulostaa naapureista ku mä yhentoista aikaan täällä ränkytän koirille.\nJoka tapauksessa, ekat kaukokäskyt onnas hyvin. Otin C&C:n samaan aikaan treenaamaan koska niin on totuttu tekemään. Eka nää tuli luokse ku koetin kaukona käskyttää mut nopeasti tajusivat pysyä aloillaan. Lopulta ISTU>MAAHAN>ISTU sujui mukavasti molemmilta, etenkin Kiksu tajus istua tosi hyvin kaukona ja Cara meinas mennä maahan aina ku sanoin ISTU. Vois tässä joskus ottaa SEISO-käskyn mukaan kaukoihin. Siinä onkin sitten jo haastetta aika lailla.\nNoutamista otin vielä lopuksi, mut nuo ei nouda jos ne tietää että mulla on herkku kourassa. Ne rupee vaan etsimään... kauhee sniffaus kuuluu ku ne nuuhkii joka kolkan ja mä istun typeränä maassa ja venaan et koira ees kävis nuuhkasee noudettavaa lelua. No, palkkasin jos noi edes lähti juoksemaan lelun perään tai vähän hampittivat lelua. Cara toi lelun puoleen väliin, mutta siihen se sitte jäi. Nouto sujuukin ilman herkkuja aina paljon paremmin.\nOon ny miettiny et mite paljo tollaset turhat käskyt kuten KURRE, KIERI, PAM jne haittaa tokoharrastusta? Cara esmes joskus mätsäreissä kurretti, mut tuomari ei edes onneks huomannu sitä vaikka kaveri sai siitä kuvankin. Mut et kiva jos koira rupee jossai mölleis kurrettaa perusasennossa tmv, hehh. Molemmat noista tykkee pyöriä, ja Caran suosikki on kieriminen ja kurretus sujuu molemmilta tasasen hyvin. Jospa ne ei niitä ottas koskaan vääräs tilantees. Jos me siis koskaan möllitokoihin saakka päästään. Ainaki se on mun tavoite tokon osalta. Ainakaa enne kisoja en viikkokausiin muistuttaskaan mistään kurretuksista.\nAuroran rähjään-kaikelle-elottomalle-ja-elolliselle -tapa on pikkuhiljaa kitkeytymässä pois. Se ei enää vedä lenkeillä paniikkiluimussa silmät pullottaen ja korvat luimussa, vaan ottaa rennosti. Kyllä se vielä haukkuu ja tulee varmasti aina haukkumaan, kaikki vähänkin oudolla tavalla pukeutuneet tai oudolla tavalla liikkuvat ihmiset tai oudot lumipaakut tiellä tmv. Se on tollanen... herkkis. Epävarma myös. Okei sil on sellane ikä, mut ei C&C ihan noin pahasti maailmaa pelänny tossa iässä. Sisätiloissa Aurora on ruvennu ottamaan minuun enemmän kontaktia. Siis se ei enää jää johki nurkkaan lössyämään vaan tulee esmes kerjäämään huomiota tai tulee ihan vierelle nukkumaan käärölle. Ei tuo ennen ole noin läheisyydenkipee ollu, ihan mukava huomata että se ymmärtää viimein olevansa osa laumaa ja tuntee ehkä olevansa rakastettu ottolaps. Anteeks nyt meen tästä jonnekki häirittemästä. Ihan sitso alan olla ku pelkkää vapaata ollu melkeimpä tässä viimesen viikon ajan. Ai, mun piti lopettaa jo... Mainihen vielä sen, että sain auton. Isukki hankki miulle kesäautoks sellasen mersun. Pääsee sit ny ens keväänä jo aksaamaan jos kaikki sujuu niinku pitää.


MetAlive® - MetAlive®\nMetAlive® abutmentti parantaa haavan ja sulkee infektioportin.\nMetAlive® abutmentin proteiiniadsorptio saa solut tunnistamaan materiaalin pinnan eläväksi kudokseksi.\nIenkudosliitos elävän solukon ja abutmentin välillä - ainoana maailmassa.\nMetAlive® on TiO2 nanopinta joka mahdollistaa pehmeiden kudosten kiinnittymisen ja nopean paranemisen implantin pinnalle. Miten teknologiaa voidaan hyödyntää erilaisille materiaaleille...\nLue lisää: Teknologia\nLue lisää: Tiede\nMetAlive® teknologiaa voidaan hyödyntää sovelluksissa, joissa pehmytkudoksen ja materiaalin välinen kiinnittyminen ja/tai nopeampi paraneminen on hyödyllistä.\nEnsimmäistä korvakorua hankittaessa, korvalehteen tehdään reikä johon koru jätetään paranemisprosessin ajaksi estämään ihon umpeutumisen. Kyseessä on läheisesti muita lääketieteellisiä sovelluksia muistuttava tilanne jossa paranemisprosessia edistämällä saadaan aikaan kliinisiä etuja.\nLue Neoption Oy:n sivuilta lisää.\nMetAlive® esillä espanjalaisessa sanomal…\nMetAlive® bioadhesion on esitelty espanjalisille lukijoille Dess'n menestystarinaa hammasimplanttien tuottajana yli 25 maahan käsittelevässä haastatteluartikkelissa Grupo Horo sanomalehdessä.\nDess ja ID Creations markkinointisopimus\nID Creations Oy ja Barcelonassa toimiva Dess hammasimplanttiosien valmistaja Terrats Medical ovat tehneet MetAlive® tuotanto ja markkinointisopimuksen.


Kaari Utrio Minna Canthista: Historiamme voimanainen voitti köyhyyden ja asenteet – Forssan Lehti\nKaari Utrio Minna Canthista: Historiamme voimanainen voitti köyhyyden ja asenteet\nMinna Canth täyttäisi maaliskuussa 175 vuotta. Naisvaikuttaja kasvoi toisenlaiseen Suomeen kuin me. Hän avasi tietä tuleville sukupolville journalistina ja kirjailijana, yrittäjänä ja yhteiskunnallisena toimijana, kirjoittaa kirjailija ja historioitsija Kaari Utrio puheenvuorossaan, joka avaa Lännen Median Minna Canth -puheenvuorojen sarjan. Canthin juhlavuoden lähestyessä julkaisemme sarjan puheenvuoroja aiheesta "Mitä Minna tekisi nyt".\nMinna Canth lastensa Pekan ja Maijan kanssa kustantamo Otavan perustamisen aikoihin. Taitelija Kaarlo Vuori (vas.) maalasi vuonna 1891 elämään jääneet muotokuvat Canthista ja perheenjäsenistä.\nSuomenkielinen kirjallisuus eli 1800-luvun jälkipuoliskolla hiljaista, säädynmukaista elämää. Sen tehtävä oli kuvata suomalaisen rahvaan hartautta, rehellisyyttä ja tottelevaisuutta. Aleksis Kivi oli kuollut 1872, ja Seitsemän veljeksen kalabaliikin jälkeen ajatusvirtaukset tavoittelivat paluuta runebergiläiseen ihanteeseen.\nKun suomalainen naiskirjailija sitten astui kaikella voimallaan kirjallisuuden näyttämölle 1880-luvulla, hän jysähti vanhoilliseen sääty-yhteiskuntaan kuin pommi. Yhdenkään aikalaisen mieskirjailijan merkitystä ei voi verrata Minna Canthin vaikutukseen. Hän oli paitsi huomattava kirjailija myös Suomen historian merkittävin nainen.\nCanthin edeltäjä oli ajan toinen kuuluisa kirjailijanainen, papin tytär Theodolinda eli Fia Hahnsson, maisterin rouva ja leskeksi jäätyään senaattorin puoliso. Hän kirjoitti perinteiseen tapaan vaatimattomasta rahvaasta. Fia Hahnssonilla oli kuitenkin samanlainen sosiaalinen omatunto kuin Minna Canthilla. Hahnsson aloitti uransa toistakymmentä vuotta Canthia aiemmin ja tavallaan pohjusti yleisöä hänen aatteilleen.\nMinna Canth etsi totuutta ihannoinnin takaa\nMinna Canthin lahjakkuutta ja karismaa voi parhaiten arvostaa näkemällä hänet aikakautensa ympäristössä.\nAutonomian ajan Suomessa kukin syntyi säätyynsä ja pysyi siinä, ellei opiskellut papiksi tai nainut yläpuoleltaan. Kumpikin suoritus vaati älyä, tarmoa ja määrätietoisuutta.\nSuuriruhtinaskunnan rankijärjestyksessä Minna Canth oli kaukana tikapuiden ylimmästä pienasta, vähäisen kauppiaan tytär. Säätyjärjestelmässä kauppiaat kuuluivat porvarissäätyyn. Sen yläpuolelle asettuivat aatelisto ja papisto eli oppinut sääty. Minnan isä ei suinkaan kuulunut porvariston mahtikerrokseen, päinvastoin. Niinpä avioliitto seminaarinlehtori Canthin kanssa oli Minnalle askel ylöspäin. Hän nousi alemmasta porvaristosta oppineen säädyn piiriin.\nUransa kautta Minna Canth oli erinomainen esimerkki sääty-yhteiskunnan muutoksesta.\nYlemmät säädyt kehittyivät sivistyneistöksi, jonka tunnettu ja vaikutusvaltainen jäsen lankakauppias ja lehtorinleski Minna Canth oli. Euroopan rutiköyhän peräkolkan jähmettynyt maailma alkoi kuplia ja velloa, eikä sekoittajista vähäisin ollut tämä kuopiolainen rouvasihminen.\nKirjallisuuden arvojärjestys oli yhtä tiukka kuin ihmisten. 1800-luvun jälkipuoliskolla halveksittiin romaaneja, joita pidettiin pelkästään viihteenä. Jos kirjailija halusi tulla huomioiduksi, hänen piti kirjoittaa näytelmiä. Draama oli kertomataiteen huippu. Piti myös asua Helsingissä, joka oli tieteen, taiteen ja Suomen sivistyneistön keskus, ja piti tuntea ”kaikki”. Minna Canthilla ei ollut mitään näitä edellytyksiä.\nHän ilmaantui helsinkiläisen yleisön suopeaan tietoisuuteen parilla huvinäytelmällä 1880-luvun alussa. Suopeus kuivui, kun aiheet vaihtuivat. Työmiehen vaimo ja Kovan onnen lapsia eivät tukeneet omassa kuplassaan elävän sivistyneistön käsitystä siitä, minkälainen maailma oli. Minna Canth toi kirjallisuuteemme realismin, etsi totuutta silottelun ja ihannoinnin takaa. Hänen kirjallisuutensa kumpusi hänen aatemaailmastaan ja oli keino edistää yhteiskunnallisesti radikaaleja ja edistyksellisiä aatteita.\nCanthilla oli varaa seistä sanojensa takana\nKun ajan romanttis-idealistinen tapa oli lakaista kaikki sopimaton ja epämiellyttävä aines maton alle, Minna veti roskat esiin, jotta ne voitiin korjata pois. Tästä häntä ei suinkaan yksimielisesti kiitetty. Kirjasodat kuuluivatkin runsaan 15 vuoden uraan siinä kuin yhteiskunnallinen vaikuttaminen. Mutta Canthilla oli varaa seistä sanojensa takana. Hän oli itsensä elättävä leski eikä riippuvainen kenestäkään.\nKiihkeän poliittisessa ilmapiirissä Canthin oivaltavat naiskuvat ja monipuoliset teemat syyllisyydestä sovintoon jäivät kiistelyn varjoon. Myöhemminkin hänet on tulkittu enemmän yhteiskunnalliseksi vaikuttajaksi kuin merkittäväksi kirjailijaksi.\nOn hyvä muistaa, että Canth oli vain 23-vuotias, kun maassa kärsittiin Euroopan viimeinen rauhan ajan suuri nälkäkatastrofi. Sen ajan kehitysmaassa Minnan kaltainen hahmo on ollut jättiläinen, jonka voimaa me hemmotellut nykynaiset emme varmaan voi koskaan ymmärtää.\nKirjailija ja historioitsija Kaari Utrio\nCanthin juhlavuoden lähestyessä julkaisemme sarjan puheenvuoroja aiheesta ”Mitä Minna tekisi nyt”. Vierailevat kirjoittajat pureutuvat muun muassa tasa-arvoon, perheeseen ja politiikkaan.\nMinna Canth -juhlavuoden lähestyessä julkaisemme sarjan puheenvuoroja aiheesta ”Mitä Minna tekisi nyt”. Vierailevat kirjoittajat pureutuvat muun muassa tasa-arvoon, perheeseen ja politiikkaan.\nAsiasanatjuhlavuosi Minna Canth puheenvuoro sarja vierailija


Me Viisi -elämysblogi: HKT:n Kirsikkatarha erottuu edukseen – Näytelmän vahvuutena ovat loistavat pääroolien esittäjät ja lavastus\nHKT:n Kirsikkatarha erottuu edukseen – Näytelmän vahvuutena ovat loistavat pääroolien esittäjät ja lavastus\n1.3.2019 16.42 arviointi , helsingin kaupunginteatteri , helsinki , teatteri 0 kommenttia\nNainen ja mies. Vanha ja nuori. Vaalea ja tumma. Heidi Heralan ja Chike Ohanwen roolihahmot luovat vahvan kontrastin. Kuva: Stefan Bremer.\nHelsingin Kaupunginteatterin (HKT) Kirsikkatarhan mainoksessa toisiaan tuijottavat Heidi Herala ja Chike Ohanwe. Kontrasti ei voisi olla suurempi.\nHerala näyttelee ikääntynyttä tilanomistajaa Ranevskajaa, kun taas Ohanwe nuorta kauppiasta Lopahinia. Tarinassa kietoutuvat yhteen kiehtovalla tavalla sukupuoli, ikä ja ihonväri.\nRanevskaja on ollut aina yhteiskunnan huipulla. Jo hänen esivanhempansa ovat omistaneet huvilan ja kirsikkatarhan, joka jatkuu silmänkantamattomiin. Lopahin vanhemmat puolestaan työskentelivät samalla tilalla maaorjina, mutta hän itse on vaurastunut kauppiaana.\nLauri Maijalan ohjaama näytelmä perustuu Ranevskajan ja Lopahin väliseen jännitteeseen. Tarinassa on kuitenkin lukuisia muita kerroksia ja sivujuonteita, sillä lavalla nähdään kaiken kaikkiaan 14 näyttelijää ja aikaakin on yli kolme tuntia.\nKirsikkatarhan jokaisesta hahmosta voisi rakentaa oman näytelmänsä. Kiinnostava hahmo on vaikkapa Tommi Erosen esittämä ikuinen opiskelija Trofimov. Hän haluaa loistaa tiedoillaan muiden sivistymättömiksi kokemiensa moukkien joukossa, mutta toistelee todellisuudessa filosofien ajatuksia papukaijan tavoin.\nToinen kiinnostava hahmo on Seppo Maijalan Firs-palvelija. Hän on vanha ja raihnainen, mutta palveleminen on hänen intohimonsa. Hän on tuulahdus menneisyydestä, eikä tunnu istuvan enää näytelmän kuvaamaan 1800–1900-lukujen taitteeseen.\nPähkähullua elämää maustaa päämäärättömyys\nYksi absurdeimmista hahmoista on Unto Nuoran esittämä koira. Hänen hahmonsa symboloi kaikkea välinpitämättömyyttä. Miksi ajatella tulevaisuutta, kun voi rapsuttaa koiraa? Kuva: Stefan Bremer.\nNäytelmää voi pitää kaiken kaikkiaan pähkähulluna, jos katsoo vain näytelmän pintatasoa. Roolihahmot käyttäytyvät sanalla sanoen järjettömästi.\nOtetaan esimerkiksi vaikkapa Heidi Heralan Ranevskaja. Hän syytää rahaa oikealle ja vasemmalle, vaikka on kovissa veloissa. Hän rakastuu huijareihin, jotka ryöstävät hänet puhtaaksi.\nRanevskaja on kuin kaarnalaiva laineilla, jolla ei ole omaa tahtoa. Joki kuljettaa häntä kohti tuntematonta päämäärää.\nKoko roolihahmojen joukko yrittää unohtaa tämän mielettömyyden juhlimalla, juomalla ja rakastelemalla. Ranevskajan juhlat ovat hillittömiä ylienergisiä adhd-bileitä, joissa ihmiset tanssivat kuin hullut.\nKoko kokonaisuutta säestää jousikvartetti, jonka esiintyminen on mieletöntä katsottavaa. Esityksen musiikin on säveltänyt Stratovarius-yhtyeen basistina tunnetuksi tullut Lauri Porra. Myös Kirsikkatarhan musiikissa on vaikutteita hevistä ja sinfonisesta metallista, joten kvartetin vauhti on melkoinen ja soittimien äänistä löytyy tummiakin sävyjä.\nKaupunginteatterin tulkinta eroaa edukseen\nIlmapallot rakentavat omalta osaltaan näytelmän punaista lankaa. Alussa ne ovat raakojen kirsikoiden tavoin vihreitä. Kuva: Stefan Bremer.\nKirsikkatarha on alkujaan venäläisen Anton Tšehovin tekemä näytelmä, jota on esitetty moneen kertaan myös Suomessa. Itsekin näin kuutisen vuotta sitten Kansallisteatterin version samasta näytelmästä.\nHelsingin Kaupunginteatterin versio eroaa edukseen etenkin Janne Vasaman suunnitteleman lavastuksen ansiosta. Vasama on loihtinut kirsikkapuut kukkaan. Niiden kristallit kimmeltävät valojen loisteessa.\nPienen Grisha-pojan hauta on myös oivaltavasti tehty. Se roikkuu ketjujen varassa katossa ja on kuin valtava kehto.\nKehdon lisäksi Kirsikkatarha suorastaan pursuaa erilaisia symboleja. Näytelmän alussa ja keskellä roolihahmot tulevat lavalle bilettäen ja kantaen vihreitä ilmapalloja. Niiden väri saa selityksen vasta näytelmän lopussa.\nMyös näyttelijöiden vaatteet vievät tarinaa eteenpäin. Chike Ohanwen roolihahmolla on näytelmän alussa yllään rento huppari, joka vaihtuu väliajan jälkeen siistiin miesten pukuun. Samalla roolihahmo viestittää omaa vaurauttaan asunsa avulla.


Haistelijat hommiin - vireennostamisen valmennus - Koirakoulu Verkossa\nKuluttaako koirasi kaiken treenaamiseen suunnitteleman aikasi tutkimalla maassa haisevia huumaavia tuoksuja? Löydätkö itsesi usein tilanteista, joissa yrität tehdä erilaisia sirkustemppuja saadaksesi koirasi huomion kääntymään itseesi? Onko koirasi viretaso tyypillisesti matala ja keskittymiskyky sekunneissa mitattavaa luokkaa?\nMikäli oma koirasi kuuluu siihen porukkaan, joilla keskittymiskyky on varsin lyhyt eikä ohjaaja näyttele koiran maailman päätähden roolia, vireennostamisen valmennus on teille oivallinen kurssivalinta! Kurssilla käännämme haistelijoiden nenät off-asentoon, ja siirrämme koiran ympäristöön suuntautuvan energian käytettäväksi sinun kanssasi toimimiseen.\nKurssilla sovelletaan muun muassa Leslie McDevittin Control Unleashed\nja Sophia Yinin kehittämiä koulutustekniikoita. Käymme kurssilla läpi keskeisiä harjoituksia, joilla koirille rakennetaan suorituksiin kestävyyttä, niiden viretasoa nostetaan ja keskittymiskykyä parannetaan.\nKurssin kouluttajana toimii Mirja Leinikka.\nTämä koulutus sisältää seuraavat harjoitusohjelmat:\n1. Harjoitusohjelma - aktiivisuustason nostamisen harjoitukset\nHarjoitus 1. Give me a break\nHarjoitus 2. Sheippaus\nHarjoitus 3. Aktiivisen huomion harjoitukset\nHarjoitus 4. GMB yhdistelmä\n2. Harjoitusohjelma - treenirutiinit ja siirtymät\nHarjoitus 1. Häkistä ulostulo\nHarjoitus 2. Vahvista mitä sattuu\nHarjoitus 3. Grab the collar game\nHarjoitus 4. Hihnasta irti päästäminen\nHarjoitus 5. Vapaana liikkuminen\nHarjoitus 1. Verryttely\nHarjoitus 2. Aktiivisuusharjoittelu verrytellessä\nHarjoitus 3. Tokon/tottiksen/koiratanssin jne treenisovellus\nHarjoitus 4. Agilityn treenisovellus\nAsiakkaiden valmistumisvideoita kurssilta:


Sumu Sireeni odottaa aasivarsaa - tiineys kestänyt jo vuoden\n25.08.2016 klo 12:36\nSuomen tunnetuin aasi on kantavana, ja Sumu-fanit odottavat innokkaasti tulevaa aasivarsaa.\nSumu Sireenin julkisuus alkoi Facebookissa.\nSumun some-suosio yllätti omistajat, aasilla on jo yli 17 000 Facebook-seuraajaa.\nSumu odottaa aasivarsaa, synnytyksen pitäisi tapahtua lähiaikoina.\nKaisa Toivosen ravitallissa asuu useita hyväsukuisia ravihevosia. Tallin kuuluisin asukas ei ole kuitenkaan kunnostautunut kilparadoilla, eikä sen sukutaulukaan ole ylpeilyn aihe.\nSilti tämän kavioeläimen ympärillä on suurin kuhina, sillä jokainen itseään kunnioittava media on tehnyt tästä pitkäkorvaisesta eläimestä raportteja.\nToimittajat ovat ravanneet Kirkkonummella siitä syystä, että siellä asuu Suomen kuuluisin aasi nimeltään Sumu Sireeni.\n– Kaikki alkoi noin neljä vuotta sitten, kun perustimme Facebookin Sumu Sireenille omat sivut, aasin osaomistaja Toivonen kertoo.\n– Aluksi suorastaan pakotimme kaikki sukulaiset ja ystävät tykkäämään sivuista, mutta pian suosio kasvoi kuin itsekseen.\nTällä hetkellä Sumu Sireenillä jo yli 17 000 Facebook-seuraajaa.\n– Se on mielestäni iso määrä, etenkin kun Sumu ei tee sivuillaan juuri mitään ihmeellistä, Kaisa naurahtaa.\nTyypillisin Sumun päivitys liittyy ruokaan tai ulkoiluun. Toisinaan Sumu myös osallistuu ravihevosten valmennukseen. Se tarkoittaa lähinnä sitä, että Sumu laittaa pitkät aasinkorvansa tuimasti niskaan, ja hätistelee samalle heinäkasalla erehtyneen lämminverisen ravihevosen pois.\nPäivityksissään Sumu antaa palautetta palvelusväelleen, jos aihetta löytyy. Usein miten löytyy, sillä Sumun palvelusväki kantaa ruokaa aivan liian vähän ja hitaasti.\nVarsa syntyy pian\nVieraisiin Sumu suhtautuu varauksella, kuten kaikkeen muuhunkin mikä on sen mielestä arveluttavaa. Sumu saattaa salamannopeasti käännähtää, ja tarjota tunkeutujalla pikkuista kaviotaan. Silti Kaisan mielestä aasien maine itsepäisinä ja jopa tyhminä eläiminä, ei pidä paikkaansa.\n– Sumu ei tee mitään pahuuttaan. Aasit ovat luonteiltaan varovaisia, ja itsepäisen luonteen maine on varmaankin tästä ominaisuudesta lähtöisin.\nTällä hetkellä Kirkkonummella eletään jännittäviä aikoja, sillä Sumun ensimmäinen varsa saattaa syntyä hetkenä minä hyvänsä.\n– Aasit voivat kantaa jopa yli vuoden. Aasitamma saattaa säännöstellä synnytyksen aloittamista, esimerkiksi odottamalla ilmojen lämpenemistä, Kaisa kertoo.\nSumu on ollut nyt noin vuoden kantavana, ja Kaisan mielestä Sumun varsomisaika alkaa olla käsillä.\n– Ellei sitten ole käynyt niin, että kasvava vatsa johtuukin aasitamman loputtomasta ruokahalusta.\nTähän teoriaan Kaisa ei silti usko. Tamma on tutkittu ultraäänellä, ja sen perusteella pikkuaasin tuloa maailmaan voidaan odotella.\nKun Sumun varsa jonain päivänä syntyy, sitä odottaa samanlaiset tehtävät kuin emäänsä, eli PR-aasina oleminen.\n– Sumu on arponut lottonumeroita, siitä on tehty useita tv- ja lehtijuttuja, se on vieraillut matkatoimistossa pr-kuvauksissa ja osallistunut ravimatkoille seuraneidin ominaisuuksissa.\nKun haastatteluhetki päättyy, Sumu hirnahtaa. Kyseessä ei ole mikään hevosen hirnahdus, vaan vaativa, aasimainen töräys. Ääni saa kimmokkeen seinistä, ja hetken tuntuu siltä, että linnutkin hiljenevät.\nJos Sumua suomentaisi, niin töräys tarkoittaisi tätä:\n– Henkilökunta! Ruokaa! Ettekö kuule, minulla on nälkä! Aasi-parka on kuolemassa nälkään!\nSumu Sireenin masu on pyöristynyt suloisesti, mutta aasivarsaa ei vieläkään kuulu. EVE TEIVAINEN\nSumu Sireeni pr-tehtävissä. Tällä kertaa vuorossa lottorivin arvontaa. JOHN PALMéN\nSumu Sireenillä on hyvät ruokahalut. EVE TEIVAINEN\nSumu Sireeni arpoo lottonumeroita


EU – mitä voi tehdä, kun jokin menee pieleen – Sinun Eurooppasi - Sinun Eurooppasi\nMitä voi tehdä, kun jokin menee pieleen\nVerkkopalvelujen saatavuus ja käyttö\nOikeutesi verkossa: ongelmatapaukset\nPäivitetty : 20/11/2015\nSinulla on useita vaihtoehtoja, jos katsot palveluntarjoajan loukanneen oikeuksiasi verkossa (sopimusehdot, palvelun laatu jne.) tai jos verkkokaupan myyjä on huijannut sinua:\nOta suoraan yhteyttä palveluntarjoajaan tai myyjään\nOta yhteyttä verkkopalvelujen tarjoajia sääntelevään kansalliseen viranomaiseen\nTuomioistuimen ulkopuoliset riidanratkaisut\nOta yhteyttä palveluntarjoajaan tai myyjään\nOta ensin yhteyttä palveluntarjoajaan tai myyjään, kerro heidän toimineen EU-lainsäädännön ja kansallisen lainsäädännön vastaisesti ja kehota heitä ratkaisemaan asia ennen kuin sinun on pakko viedä se eteenpäin.\nVoit muistuttaa heitä heidän velvoitteistaan - velvoitteiden tiivistelmä löytyy tältä sivulta, ja ne on esitelty yksityiskohtaisesti verkko-oikeuksia koskevassa EU:n säännöstössä\nSaksassa asuva Jutta ei ollut tyytyväinen internet-yhteytensä nopeuteen, sillä hänestä yhteys oli hitaampi kuin sopimuksessa oli määritetty.\nHän otti yhteyttä palveluntarjoaansa ja valitti asiasta, minkä jälkeen palveluntarjoaja lisäsi nopeutta tilanteen korjaamiseksi. Jutan ei tarvinnut ryhtyä muihin toimiin.\nTämä on seuraava vaihe, ellei palveluntarjoaja toimi velvoitteiden mukaisesti. Sähköisen viestinnän alan (johon verkkopalvelut kuuluvat) kansallisilla sääntelyviranomaisilla\nvoi olla vaikutusvaltaa, jonka avulla sinun ja verkkopalvelujen tarjoajan väliset kiistat ratkeavat.\nSääntelyviranomaisilla on usein kyseisen alan palveluntarjoajia varten erityismenettelyjä, ja ne pystyvät ratkaisemaan kiistoja nopeasti ja oikeudenmukaisesti.\nVoit tehdä niille valituksia, jotka koskevat sopimusehtoja, palveluiden laatua, verkon ja palvelujen saatavuutta jne.\nVoit tehdä kansalliselle kuluttajansuojaviranomaiselle valituksen mistä tahansa verkkopalveluja koskevasta ongelmasta.\nJos verkkokaupan toimipaikka on EU:ssa, voit myös yrittää sopia riidan myyjän kanssa vaihtoehtoisella tai verkkovälitteisellä riidanratkaisulla\nLiettualainen Arvidas sai verkkopalvelujen tarjoajalta laskun, jonka summa oli suurempi kuin sopimuksessa oli määritetty.\nArvidas yritti turhaan saada palveluntarjoajaa korjaamaan laskua, eikä hän ollut halukas aloittamaan pitkää ja aikaa vievää oikeusprosessia. Hän käytti sen sijaan Liettuassa sovellettavaa vaihtoehtoista riidanratkaisua ja sai asiaan ratkaisun hyvin pienellä vaivalla.\nViimeinen vaihtoehto on viedä asia oikeuteen.\nJos katsot, että EU-lainsäädännön mukaisia oikeuksiasi - internetin käyttöä koskevat oikeudet mukaan lukien - on loukattu, sinulla on oikeus:\nkohtuullisen ajan kuluessa oikeudenmukaiseen ja julkiseen oikeudenkäyntiin riippumattomassa ja puolueettomassa tuomioistuimessa\nasianajajaan, joka voi neuvoa, puolustaa ja edustaa sinua.\nJos oikeustoimet eivät ole sinulle taloudellisesti mahdollisia, sinulla on oikeus oikeusapuun\nVaikka palveluntarjoajan tai myyjän kotipaikka olisi ulkomailla, sinulla on oikeus oikeudenkäyntiin kotimaassasi, jos yrityksellä on kaupallista tai ammatillista toimintaa maassasi tai se harjoittaa tuontia maahasi.\nJoissakin tapauksissa (myös suuruudeltaan enintään 2 000 euron ostoksissa) voit myös käyttää eurooppalaista vähäisiin vaatimuksiin sovellettavaa menettelyä\n(mahdollinen kaikissa EU:n jäsenvaltioissa Tanskaa lukuun ottamatta). Kyseessä on nopea ja kustannustehokas vaihtoehto perinteisille oikeuskäsittelyille. Vähäisiin vaatimuksiin sovellettavan menettelyn aloittaminen tapahtuu lähettämällä vakiomuotoinen vähäisten vaatimusten lomake\n- Oikeutesi verkossa: ongelmatapaukset


Team Finland Knowledge -harjoittelu Buenos Airesissa | Tangosillan toinen pää\nTänä vuonna Buenos Airesiin saapui järjestyksessään toinen Team Finland Knowledge -harjoittelija. Pandemiatilanteen vuoksi edustustolla ei ollut hetkeen harjoittelijoita ollenkaan, mutta haasteista huolimatta toukokuussa saapui ensimmäinen korkeakouluharjoittelija. TFK-harjoittelija työskentelee suurlähetystössä kuten muutkin korkeakouluharjoittelijat, mutta työtehtävät keskittyvät koulutukseen ja tieteeseen.\nReserva Ecológica Costanera Sur, Buenos Aires. Kuva: Rosa Märkjärvi\nVuoden 2018 lopulla käynnistynyt Team Finland Knowledge -verkosto perustettiin edustamaan suomalaista korkeakoulutusta ja tutkimusta Euroopan rajojen ulkopuolella. Verkosto luotiin osana suomalaisen korkeakoulutuksen ja tutkimuksen kansainvälisyyden edistämisen linjauksia 2017–2025 ja sen toimeenpano on toteutettu opetus- ja kulttuuriministeriön ja ulkoministeriön yhteistyönä, yhdessä muiden sidosryhmien kanssa. Globaalin verkoston tarkoituksena on tukea ja vauhdittaa suomalaisen korkeakoulutuksen ja tutkimuksen kansainvälistymistä. Tämä lisäksi erityisasiantuntijoiden tehtäviin kuuluu osaamisen koulutusinnovaatioiden edistäminen sekä osaajien houkuttelu. Verkosto tekee siis samalla myös maakuvatyötä.\nSuomella on koulutuksessa ja tutkimuksessa vastuullinen rooli ja tavoite olla näkyvämpi toimija globaalien haasteiden ratkaisemisessa. Verkoston tavoitteena on täten olla hyödyksi myös asemamaille ja -alueille. Verkoston korkeakoulu- ja tiedeasiantuntijat eli TFK-erityisasiantuntijat sijoittuvat Suomen edustustoihin Buenos Airesin lisäksi Washingtonissa, Moskovassa, New Delhissä, Pekingissä, Pretoriassa, Singaporessa sekä Abu Dhabissa. Buenos Airesin, Abu Dhabin, Pretorian ja Singaporen erityisasiantuntijoiden tehtävät ovat alueellisia.\nBuenos Airesissa on toiminut lokakuusta 2018 lähtien TFK-erityisasiantuntija Emilia Ahvenjärvi, jonka tehtävät painottuvat Latinalaisen Amerikan Southern Cone alueelle Argentiinaan, Uruguayhin ja Chileen. Team Finland yhteistyön kautta tehtäviä on myös Perussa, Kolumbiassa ja Meksikossa. Tavoitteena on Latinalaisen Amerikan tuntemuksen lisääminen Suomen korkeakoulujen ja tutkimuslaitosten keskuudessa ja näiden vahvempi näkyvyys ja monipuolisempi läsnäolo alueella. TFK-erityisasiantuntija pyrkii edistämään myös suomalaisten toimijoiden välistä yhteistyötä, jotta nämä yhdessä olisivat vahvempia toimijoita Latinalaisessa Amerikassa.\nBuenos Aires. Kuva: Rosa Märkjärvi\nTFK-harjoittelijana työskentelen eristyisasiantuntijan apuna Buenos Airesin edustustossa. Lisäksi osallistun edustuston muihin tehtäviin tarvittaessa. Oma tehtäväni on myös alueellinen, eli olen päässyt tutustumaan korkeakoulu- ja tiedekenttään koko Latinalaisessa Amerikassa ja samalla olen perehtynyt toimintaan myös Suomessa. On myös ollut mielenkiintoista kuulla uutisia TFK-verkoston toiminnasta ympäri maailmaa. Lisäksi työssä yhdistyy julkinen ja yksityinen sektori: olen tutustunut esimerkiksi monien yritysten ja ministeriöiden toimintaan.\nTFK-harjoittelu on Opetushallituksen rahoittama EDUFI-harjoittelu. Harjoittelu kestää kuusi kuukautta ja sen voivat suorittaa opiskelijoiden lisäksi myös vastavalmistuneet. Itse olen viime vuonna valmistunut yhteiskuntatieteiden maisteri. Pääaineenani oli valtio-oppi mutta opiskeluhistoriani on kirjava. Taustana minulla oli korkeakouluharjoittelu Suomen suurlähetystössä Pariisissa. TFK-harjoittelu sopiikin useiden eri alojen opiskelijoille, sillä työ tarjoaa näköalanpaikan korkeakoulutuksen, tieteen ja innovoinnin alojen laajaan toimintaan.\nTyötehtäväni ovat olleet todella mielenkiintoisia: aihepiirit ovat vaihdelleet aina opettajankoulutuksesta tekoälyyn. Harjoittelun aikana on tarkoituksena syventyä vapaavalintaiseen teemaan ja kirjoittaa oma raportti aiheesta. Olen kiinnostunut tasa-arvoasioista, joten valitsin aiheekseni sukupuolten välisen tasa-arvon korkeakoulu- ja tiedekentällä Latinalaisessa Amerikassa. Haastattelin raporttiani varten useita tahoja Argentiinassa ja Kolumbiassa ja tapasin Argentiinan akateemisella kentällä tasa-arvon puolestapuhujana tunnetun Universidad Nacional de Nordesten rehtorin Delfina Veiravén. Kirjoitin aiheesta myös TFK-verkoston blogiin korkeakoulutuksen ja tieteen kansainvälistymisestä, jossa fokuksenani oli Argentiinan tilanne: Naiset Argentiinan korkeakoulu- ja tiedekentällä – tulevaisuus näyttää lupaavalta.\nTapaaminen Universidad Nacional de Nordesten rehtorin Delfina Veiravén kanssa. Kuva: Rosa Märkjärvi\nHarjoitteluni aikana olen tutustunut monien eri toimijoiden yhteistyöhön ja seurannut keskusteluja esimerkiksi kehitysrahoittajatahojen kanssa. Olen myös tukenut verkottumista moniin toimijoihin ja avustanut kansainvälisten online-tapahtumien järjestämisessä. Oli todella mielenkiintoista olla mukana järjestämässä esimerkiksi CILAC 2021 side-event webinaaria ”From research-based knowledge to sustainable societies”, joka toteutettiin Suomi-Latinalainen Amerikka yhteistyönä. Oli suorastaan jännittävää seurata, miten tuoda yhteen puhujat ja osallistujat ympäri maailmaa ja lisätä vielä simultaanitulkkaus mukaan esitykseen.\nCOVID-19 pandemia meinasi estää minunkin harjoitteluni. Pandemia on runnellut Argentiinaa rajusti ja aluksi maa pysyi visusti suljettuna. Harjoittelun järjestäminen oli todella haastavaa esimerkiksi maahantulorajoitusten vuoksi, mutta Opetushallituksen Jaana Mutasen, oman ohjaajani Emilia Ahvenjärven ja suurlähettiläs Kirsi Vanamo-Santacruzin sekä monien muiden henkilöiden joustavuuden ja yhteistyön ansiosta harjoitteluni lopulta onnistui suureksi ilokseni. Suurlähetystössä on mahtava ilmapiiri ja Buenos Aires on upea kaupunki. Harjoittelu etä-yhteyksien kulta-aikana on toki ollut normaalista kaukana, mutta kokemuksena erittäin merkittävä.\n← Dollarimaa Argentiina\nMedian seurantaa Argentiinassa ja Paraguayssa →


Artikkeli - Traficom\nRadiolaitteiden vaatimustenmukaisuus ja markkinavalvonta ennaltaehkäisevät radiohäiriöitä\nKäytössämme on yhä enemmän langattomasti radiotaajuuksilla toimivia laitteita eli radiolaitteita ̶ esimerkkinä älypuhelimet, tabletit, WLAN-laitteet, kauko-ohjattavat lelut, radiopuhelimet ja dronet. Kaikki nämä laitteet käyttävät radiotaajuuksia. Radiolaitteiden vaatimustenmukaisuus on yksi keino taata radioliikenteen toimivuus. Markkinavalvonnalla puolestaan ennaltaehkäisemme radiohäiriöitä esimerkiksi matkaviestinverkoille ja varmistamme käyttäjille häiriöttömät radiolaitteet.\nLokakuu on Euroopan kyberturvallisuuskuukausi: Arjen tietoturvataidot kuuluvat kaikille\nEuroopan kyberturvallisuuskuukausi on kutsunut meitä kaikkia vahvistamaan tietototurvataitojamme. Pienillä teoilla ja valppaudella voimme välttyä monilta murheilta.\nKesästä 2018 alkaen monelle 17-vuotiaalle on tarjoutunut mahdollisuus itsenäistyä ja liikkua vapaammin kuin koskaan aikaisemmin. Tämän mahdollisti ajokorttilain uudistus, jossa ikäpoikkeusluvan saamista helpotettiin. Poikkeusluvan suosio yllätti.\nAntenni-tv-verkon HD-siirtymää vauhditetaan yhteistyössä\nSuomalaiset katsovat televisiota edelleen paljon. Tuoreen tutkimuksen mukaan suomalaiset myös kierrättävät televisioita ahkerasti. Antenni-tv-verkossa siirrytään lähivuosina pelkästään DVB-T2-lähetystekniikkaan, joka mahdollistaa teräväpiirto- eli HD-lähetykset.\nLaserhäirintä on vakava uhka lentoliikenteessä\nLaserhäirintä, eli laserosoittimen suuntaaminen lentokoneeseen tai helikopteriin, on vakava uhkatekijä lentoliikenteessä. Lasersäteet voivat haitata lentäjien näkemistä etenkin lennon kriittisissä vaiheissa, kuten lentoonlähdön ja laskeutumisen aikana, ja johtaa pahimmillaan onnettomuuteen. Laserhäirintä on rangaistavaa.\nN2000 väylä- ja merikarttauudistuksella turvallisuutta ja tehokkuutta merenkulkuun sekä pohjaa tulevaisuuden navigointimenetelmille\nSuomessa toteuttava N2000 väylä- ja merikarttauudistus tuo meille uudet tarkemmat merikartat. Ensimmäiset N2000-merikartat tullaan julkaisemaan vuodenvaihteessa. Uudistus alkaa Perämereltä ja etenee vaiheittain kohti etelää. Ajantasainen syvyystieto luo pohjan tulevaisuuden navigointimenetelmille sekä takaa turvallisen merenkulun ja vesiväylien tehokkaan hyödyntämisen.\nVerkkojen rakentamissuunnitelmat ja sijaintitiedot kätevästi yhdestä paikasta\nTraficomilla on keskeinen rooli verkkojen rakentamisen edistämisessä ja toimintavarmuuden parantamisessa. Tarjoamamme sähköiset tietopalvelut, Verkkotietopiste.fi ja Sijaintitietopalvelu helpottavat verkon rakentamisen yhteensovittamista ja tiedonvaihtoa toimijoiden välillä.


Moving Spirits: KANSANEDUSTAJIEN KIRJALLINEN FENNOVOIMA-KYSYMYS HALLITUKSELLE\nKANSANEDUSTAJIEN KIRJALLINEN FENNOVOIMA-KYSYMYS HALLITUKSELLE\nKansanedustajat Hanna Halmeenpää ja Satu Hassi jättivät hallituksen vastattavaksi kirjallisen kysymyksen (20.5.2015) Fennovoiman suunnitteleman ydinvoimalan maa-alueen siirtymisestä venäläisen ydinvoimaloita valmistavan Rosatomin omistukseen.\nKansanedustajat nostavat kysymyksessään esiin hyvin tärkeitä asioita. ”Nykyisessä kansainvälisessä tilanteessa herättää ihmetystä jo se, että Suomeen ollaan puuhaamassa kolmasosaltaan Rosatomin omistamaa ydinvoimalaa, Rosatomhan on suoraan Venäjän hallituksen alainen ja entiseltä nimeltään Venäjän atomienergiaministeriö.” (Hassi) ”Fennovoima ei ole vielä jättänyt rakennuslupahakemusta eikä edes ilmoittanut, että periaateluvan ehdot täyttyvät. Tämän vuoksi kiire, jolla Fennovoima on pakkolunastamassa Hanhikiven laitosalueen maita, ei tunnu perustellulta.” (Halmeenpää)\nKysyjät toteavat myös, että eduskunnan hyväksymä periaatelupa edellyttää, että Fennovoiman omistuksesta vähintään 60 % on oltava kotimaista tai EU- tai ETA-alueelta tulevaa varsinaisen rakentamislupahakemuksen jättämiseen 30.6.2015 mennessä. Samaan päivämäärään mennessä Fennovoiman tulee antaa selvitys täsmennetyistä suunnitelmista ydinjätehuollon järjestämiseksi. Näistä ehdoista yhdenkään täyttymisestä ei kysymyksen esittäjien mukaan ole vielä ilmoitettu.\nEduskunnan Fennovoiman ydinvoimalan rakentamista koskevat periaatepäätökset vuodelta 2010 ja 5.12.2014 ovat voimassa 30.6.2015 saakka. Tiedotteessaan koskien eduskunnan viime mainittua päätöstä Työ- ja elinkeinoministeriö (TEM) kirjoittaa, että kyse on ”toisaalta kansallisen edun turvaamisesta, jolla varmistetaan maan energiapolitiikan ohjattavuutta ja huoltovarmuutta, toisaalta hankkeen yleisestä hyväksyttävyydestä. Tämä omistusehto on myös tulevia hallituksia poliittisesti sitova.” Yleisestä hyväksyttävyydestä! TEM:n tarkoittamaa näin kattavaa hyväksyttävyyttä, jota kansakuntamme kehitystä ja tulevaisuutta määrittävät energiapoliittiset ratkaisut edellyttävat, ei kansan keskuudessa kuitenkaan ole havaittavissa.\nEi ainakaan mikäli sitä laajaa kansalaiskeskustelua (esimerkiksi sosiaalisessa mediassa Pohjanlahden molemmin puolin) on uskominen, jossa Fennovoiman ja Lassila-Tikanojan Hanhikiven alueella suorittamat metsähakkuut, teiden rakentamiset, pakkolunastukset sekä viranomaisten myöntämät maisematyöluvat on koettu ”yleisesti hyväksyttävinä” ihmisoikeusloukkauksina ja puuttuvien rakennuslupien vuoksi selkeästi lainvastaisina. Näiden toimijoiden röyhkeiden tekojen laillisuus tulee syystä testauttaa kantelulla eduskunnan oikeusasiamiehelle ja hallinto-oikeudelle. Näin on tehtävä nopealla aikataululla, ennen kuin em. potentiaaliset lainrikkomukset lisääntyvät ja kansalaiset joutuvat kärsimään vielä enemmän.\nLähettänyt Jouko Hemmi klo 1.59


onesimpleprinciple.com :: View topic - Entropiaa kaikki on näkyvässä maailmankaikkeudessa.\nEntropiaa kaikki on näkyvässä maailmankaikkeudessa.\nPosted: 27.08.2018 8:31 Post subject: Entropiaa kaikki on näkyvässä maailmankaikkeudessa.\nOnhan se nyt ihan eri lähtökohta kehittää mallia joka ei sisällä käsitteitä joita ei voi kuvailla sanoin, eikä visuaalisesti.\nSiksi toisekseen minun ei tarvitse epätoivoisesti yrittää selittää mitä vetävä voima on.\nSelkeintä on olettaa ettei aineesta erillisiä voimia ole olemassa.\nEli on vain työntävää voimaa ja se työntävä voima on sitä mistä kaikki pohjimmiltaan koostuu.\nSiis jotakin fyysisen konkreettisesti olemassa olevaa jota avaruudessa liikkuu joka suunnasta joka suuntaan.\nJa kun sitä fyysisen konkreettisesti olemassa olevaa asiaa on avaruudessa, niin se ottaa itselleen oman tilan siitä avaruudesta.\nJos joku muu vastaavasta asiasta koostuva liikkuu sitä kohti, sen pitää työntää sitä pois päin jotta se voi työntyä sen paikalle avaruudessa. Samalla siihen työntäjään kohdistuu työntävää voimaa sen tokmesta jota työnnetään pois siltä kohtaa avaruutta jossa se on.\nNo, eihän mikään pysy just samalla avaruuden alueella, mutta suhteessa ympäristön aineeseen / työntävään voimaan pysytään samalla alueella.\nIhminenkin ottaa oman tilan avaruudesta kun liikkuu Maapallon mukana avaruudessa.\nEli syrjäyttää / työntää ilmaa edestään kun liikkuu eteenpäin.\nMillä muulla se tapahtuisi kuin sillä itselleen mistä kehon aine pohjimmiltaan koostuu?!?\nTyöntävällä voimallahan se hoituu.\nTyöntävän voiman kierrätys onnistuu sillä itselleen eli sillä mistä kaikki pohjimmiltaan koostuu.\nJa lun tämä työntävä voima, josta kaikki pohjimmiltaan koostuu, hajaantuu / laajenee avaruudessa ulos päin jo olemassa olevaan avaruuteen, niin silloin se on tämä laajeneva työntävä voima joka kierrättää itse itseään näkyvässä maailmankaikkeudessa.\nEntropiaa se on ja mitäpä muuta se entropia voisi olla kuin sen olemassa olevan asian hajaantumista isommalle ja isommalle avaruuden alueelle.\nJoillekin tietyille alueille työntyessään tämä nyt laajeneva työntävä voima joutuu äärimmäiseen paineeseen jossa se puristuu taas kerran äärimmäisen tiheäksi työntäväksi voimaksi, mutta sellaiset alueet sijaitsevat erittäin kaukana laajenevan näkyvän maailmankaikkeuden ulkopuolella.\nNäillä alueilla on erittäin tiheää työntävää voimaa joka räjähtää / laajenee ja työntyy pois päin tuon alueen keskustasta, kohdistaen tuon alueen keskustaan äärimmäisen paineen jonne työntyvä työntävä voima puristuu siellä taas kerran uudeksi uusien laajenevien galaksien laajenevaksi raaka-aineeksi.\nEli näkyvän maailmankaikkeuden sisäisesti mikään mahti ei voi saada nyt laajenevaa työntävää voimaa kasaantumaan erittäin pienelle avaruuden alueelle erittäin tiheäksi työntäväksi voimaksi!\nTarvitaan erittäin nopea liike alueelle jossa on äärimmäinen paine.\nVain siten voidaan selittää se miten nyt laajenevan näkyvän maailmankailkeuden laajeneva työntävä voima voi taas kerran puristua äärimmäisen tiheäksi työntäväksi voimaksi.


One life, shop it: syyskuuta 2014\nMeikän ja ystäväiseni Ninan ensimmäinen päivä Barcelonassa ehti edetä viime postauksessa Antoni Gaudin suunnitteleman Casa Milàn hassujen muotojen ihmettelyyn mistä se jatkui kauniita katuja talsien kohti samaisen herran suunnittelemaa La Sagrada Família-kirkkoa joka on ainakin turistien määrästä päätellen kuuluisin nähtävyys kaupungissa. Mä rakastan koko sydämeni pohjasta liikkua kävellen ulkomailla, näin saa todella paljon irti ja ehtii rauhassa ihmetellä mitä mielen ikinä tekeekin. Voi halutessaan pitää pieniä taukoja, pysähtyä ottamaan parit kuvat kauniilla kadulla eikä oikeastaan ole kiire mihinkään. Päästiin ilman minkäänlaisia kommenverkkejä vai pitäisikö sanoa eksymisiä perille ja kyllähän se kirkko oli aika vaikuttavan näköinen.\nAikamme ihmeteltyämme aloimme siirtymään kohti seuraavaa kohdetta, ihan jo senkin takia että epäilyttävät tummat sadepilvet alkoivat vallata taivasta mutta onneksi vettä vain hieman tihutti eikä kastuttu läpimäriksi. Casa Battló oli rakennus mitä kohden suunnistimme. Köpöttelimme kaduilla ja poikkesimme muutamissa kaupoissa. Ostin Bershkasta maailman päheimmän takin ja t-paidan. ;)\nEnnen kuin suuntasimme La Ramblalle eli kävelykadulle, pysähdyimme Plasa de Catalunyan suihkulähteiden katveeseen. Tässä vaiheessa päivää pohdimme mihin mennä tyydyttämään näläntunnetta ja kyllähän siihen viinihampaan kolotukseenkin täytyi jotain apua saada. :D Lähdettiin siis kävelemään La Ramblaa pitkin pikkuhiljaa kohti satamaa, katseltiin kojuja ja yritettiin päästä eteenpäin ihmisvilinässä. Ei kerrassaan mitään toivoa että siellä olisi saanut otettua hienoa kuvaa koska ihmisiä vain rynni joka puolelta. Eikä jaksettu nähdä vaivaa räpsiä kuvia, ei varmasti olisi erottanut edes koko kävelykatua heilahtaneiden ihmismassojen seasta.. Jossain vaiheessa päätettiin poiketa Ramblalta ja päädyttiin Placa Reial-nimiselle aukiolle jossa etsittiin miellyttävä ravintola.\nAina välillä syömisemme lomassa päivittelin Ninalle että miksi hitossa kaikki ihmiset kuvaavat jotain random-katulamppuja jotka olivat keskellä aukiota. Huvittavintahan tässä on se etten juuri sillä hetkellä muistanut itsekin kirjoittaneeni muistiinpanoihini näistä katulampuista jotka ovat myös Gaudin käsialaa.. No, sattuuhan sitä paremmissakin piireissä, hah. Syöpöttelytuokion jälkeen palattiin takaisin kävelykadulle ja tallusteltiin sen päähän mistä satama-alue alkaa.\nKoko päivän viipotettuamme siellä sun täällä ilta alkoi kolkutella ovella. Hissukseen suuntasimme hotellille jossa otimme rennosti, kuuntelimme musiikkia ja selailimme päivän mittaan räpsityt kuvat läpi. Ensimmäinen päivämme oli todella ihana! :)\nToisena päivänä meille kävi pienoinen meistä riippumaton takaisku. Mistä on kyse?!\nSe selviää seuraavassa osassa sarjassamme seikkailut Barcelonassa. ;)\n♥ Joni söpö klo 15:30 2 kommenttia:\nHola! Meikäläinen suuntasi maanantaina iltapäivästä Helsinki-Vantaan lentokentälle, turvatarkastuksen jälkeen köpöttelin lentokoneeseen ja lensin Barcelonaan. En ole koskaan siellä ollut ja hieman jännitti koska en ole ikinä ypöyksin lentänyt vieraaseen maahan, puhumattakaan siitä että vastassani ei ollut ketään. Saavuttuani ulos lentokentältä suuntasin suoraan taxiin koska mulla ei rehellisesti sanottuna ollut hajuakaan siitä mihin pitäisi mennä. Olin tietenkin viisaana poikana tehnyt taustatutkimukseni huolellisesti ja selvittänyt lentokentältä johon saavuin olevan hotellille matkaa noin kymmenisen kilometriä. Vastoin kauhuskenaarioitani, taxikuski ei huumannut, raiskannut ja ryöstänyt minua vaan pääsin näppärästi hotellille johon tsekkasin itseni sisään.\nYstäväni Nina lensi saman illan aikana, kuitenkin yli neljä tuntia minua myöhemmin, Barcelonaan ja seikkaili hieman pidemmän matkan toiselta lentokentältä hotellille. Tein hotellissa mahtavat sotasuunnitelmat meidän minilomalle, tutkailin karttaa ja tein siihen asiaankuuluvia merkintöjä. Kun aika koitti, ryntäsin hotellin aulaan ystävääni vastaan ja voi että tuli iloinen fiilis kun näimme pitkästä aikaa. Siellä muut turistit ihmeissään katselivat kun hyökkäsimme rutistamaan toisiamme. Koska oli niin myöhä, meillä oli molemmilla huutava nälkä ja halusimme herätä aikaisin seuraavaan päivään käväisimme vain syömässä hotellin yhteydessä sijaitsevassa ravintolassa. Nukkumaanmeno saattoi tosin hieman venähtää suunnitellusta, sen verran kuulumisia oli vaihdettavana.. :D\nSeuraava aamu alkoi yhtä ruokaisissa merkeissä kuin ensimmäinen iltakin, aamupalaa nassuun! Hotelli oli todella positiivinen yllätys. Ystävällistä ja avuliasta henkilökuntaa, loistava sijainti, siisti huone ja hyvä suihku sekä supermarketteja lähellä joista sai ostettua esimerkiksi vesipulloja kellon ympäri. Ainoa miinus oli se ettei aamupala sisältynyt hintaan mutta otettiin se silti ja kyllä siitä mielellään maksoi, se osoittautui nimittäin todella kattavaksi ja mikä tärkeintä - maittavaksi.\nHeti aamupalan jälkeen starttasimme ensimmäisen kokonaisen päivämme Barcelonassa. Oltiin suunniteltu suuntaavamme ensin Port Vell-satamaan johon oli hotelliltamme naurettavan lyhyt matka, etenevämme sieltä La Ramblaa pitkin keskustaan päin ja suunnistavamme erinäisille nähtävyyksille. Noh, lähdettiinkin vahingossa kävelemään ihan eri suuntaan kuin meidän oli tarkoitus ja löysimme itsemme Eixamplesta. Mutta sehän ei meitä haitannut, sillä sielläkin olimme suunnitelleet käyvämme. Emme muuten kertaakaan kulkeneet julkisilla joten Barcelonan katuja ja rakennuksia tuli ihasteltua apostolin kyydillä oikein urakalla. :)\nTähän pisteeseen eteni ensimmäinen päivämme mutta minne matka jatkui seuraavaksi? Se selviää seuraavassa Barcelona-postauksessa. ;) Pysykää kuulolla.\n♥ Joni söpö klo 14:18 2 kommenttia:\nMulla on ongelma. En tiedä olenko ainoa bloggaaja joka tällaisia ongelmia päänvaivakseen haalii mutta mua suoraan sanottuna ärsyttää. Mistä siis on kyse, sitä yritän nyt avata parhaani mukaan. Olen kova poika räpsimään kuvia, niin itsekseni kuin ystävieni kanssa. Olen myös todella kova poika puuhastelemaan erinäisiä juttuja ja etenkin nyt syyskuussa kaikenlaisia rientoja, niin etukäteen suunniteltuja kuin totaalisen ex-tempore-päräytyksiä, on tupannut jokaisen kulman takaa. Nämä asiat yhdistettyinä johtavat siihen että kuvia joita haluaisin blogiini päivitellä kertyy niin paljon etten tiedä mistä aloittaa. Sitten kun aikaa on kulunut tarpeeksi, mietin kuvien olevan jo liian vanhoja. Tämän jälkeen ajattelen että enhän mä nyt vaivalla otettuja kuvia voi jättää julkaisemattakaan. Ja silloin kun kuvia on eri päiviltä ja tapahtumilta en edes tiedä aloittaisinko viimeisimmistä vai uusimmista.\nHaluan pitää blogissani edes jonkinlaisen tason postauksissani ja jos mietin itseäni blogien lukijana, luen mieluiten blogeja joiden tekstin ja kuvien eteen on nähty enemmän vaivaa kuin hätäisesti eteisessä räpsäistyihin kuviin höystettynä tekstillä "Moikkamoi ihanat, tässä kuva kananmunasta jonka söin ja päivän asu. Nyt täytyy taas rientää heippahei!!". Tulin siihen tulokseen ettei nyt auta muu kuin tarttua härkää sarvista ja antaa mennä vaan.\nAloitetaan vaikka näistä kuvasista jotka otimme ystäväni Ninan kanssa hänen viimeisimmällä visiitillään Suomeen. Meidän perinne on mennä läheiseen lintutorniin juoruilemaan, kuuntelemaan Kaija Koota, kuvailemaan ja rentoutumaan. Sinnehän me tälläkin kertaa suuntasimme mutta se ei todellakaan ollut hyvä idea - ainakaan meikäläisen kukkatakin puolesta. Ette voi edes kuvitella kuinka paniikissa olin kun yhtäkkiä keskellä metsää huomasin satojen ampiaisten himoitsevan takkini kukkia?! Emme edes kissaa ehtineet sanoa saatika sitten yhtäkään kuvaa räpsäistä kun pingoimme keskellä mutaisia metsäpolkuja pakoon surisevia kammotuksia. Ovelina kettuina löysimme kuitenkin muita paikkoja napsia kuvasia ja saimme asiamme toimitettua juuri ennen järkyttävää ukkosmyrskyä. Otimme postauksen ensimmäisen kuvan viimeisenä eikä varmastikaan uskoisi että kuvan oton aikana taivas oli sysimusta, salamat viuhuivat ja ensimmäiset sadepisarat osuivat poskiini. Juuri ennen järkyttävän ukkosmyrskyn ja sadekuuron alkua ehdimme suojaan mummolaani ja saimme syödä mahamme kylläisiksi.\nkengät Bershka / housut H&M / laukku Zara / t-paita Primark /\ntakki Topman / kaulakoru Glitter / aurinkolasit Rayban\nLähden huomenna Barcelonaan missä tapaan tässäkin postauksessa nähdyn Ninan joka puolestaan lentää määränpäähän Lontoosta. Saa nähdä millainen miniloma tästäkin tulee.. :D Kävin muuten parturissa pari päivää sitten mutta eihän sitäkään näistä VANHOISTA kuvista huomaa. Mun täytyy ihan oikeasti varmaan pitää joku throwback-teemaviikko täällä blogin puolella kun palaan matkaltani että saan mielenrauhan ja kuva-arkistoissa lymyilevät mestariteokset pääsevät muidenkin kuin oman silmäparini nähtäville. ;)\nOn tää bloggailu sitten rankkaa.\n♥ Joni söpö klo 15:26 2 kommenttia:\nMY BANNER IS COOLER THAN YOURS\nEräänä kauniina päivänä meikäläisen päähän putkahti vallan mainio ajatus. Mun mainiot ajatukset liittyvät milloin mihinkin ja tällä kertaa mielessä pyöri iänikuinen päänvaiva blogini bannerista. Tuntuu etten ole siihen ikinä tyytyväinen enkä osaa muokkailla ja yhdistellä kuvia kovin erikoisesti. Mulla on ollut aina outo fiksaatio piirrettyihin kuviin ja olen aina tiennyt että haluan mieluiten piirretyn kuvan koristamaan blogiani aitiopaikalle.\nLaitoin viestiä ihanalle Mirvalle johon tutustuin tänä vuonna töiden parissa ja hän otti haasteen vastaan. Tiesin että häneen voi asiassa luottaa, onhan hän sentään jo Picassonkin lahjoja lähentelevä taiteilijasielu ja piirtää todella, todella lahjakkaasti. Muotoilen asian nyt vaikka näin etten muita edes työhön harkinnut ja hyvä niin sillä Mirva hoiti homman kotiin ja ylitti kaikki odotukseni. Meinasin lentää perseelleni kun eilen keskellä metsää sain kuin ihmeen kaupalla naamakirjan viestisovelluksen toimimaan ja näin valmiin bannerin! :D\nAinoat vaatimukseni olivat minä tunnistettavana hahmona, blogin nimi, sateenkaari, kala ja kengät eli muhun liittyviä asioita. Nehän upouudesta bannerista löytyvät kuten myös uistimia, lentokone, aurinko, hiuslakkaa ja kenties rakkauteni Kaija Kootakin kohtaa on havaittavissa? ;) Banneri on ihanan värikäs ja räiskyvä mikä sopii blogiini kuin nenä päähän, sillä sellainen persoonahan minä olen. Nappisuoritus, ellen sanoisi.\nMä arvostan ihmisiä jotka oikeasti osaavat asiansa ja jaksavat vuokseni nähdä vaivaa, mieletön kiitos vielä Mirvalle tästä upeasta luomuksesta. ♥ Kertaheitolla meikäläisen bannerihuolet heitettiin unholaan. Sanotaan nyt vielä kerran, mä rakastan blogini uutta keulakuvaa. Mitäs mieltä ruudun siellä puolen ollaan tästä taideteoksesta? :)\n♥ Joni söpö klo 20:41 8 kommenttia:\nTHERE'S PLENTY OF FISH IN THE RIVER\nJoka ikinen vuosi harmittelen sitä etten töiltäni ehdi lomailla mökillä kuin viikon. Aivan sama sinänsä kuinka kauan aikaa mökkimaisemissa vietän sillä otan tietenkin ilon irti jokaisesta hetkestä ja nautin mökkeilystä koko sydämestäni. Silloin tällöin mielessä on pyörinyt ajatus syksyisestä reissusta Pohjois-Suomen ruskaisiin maisemiin ja tänä vuonna se tapahtuu. Saatiin faijan kanssa kuin ihmeen kaupalla aikataulumme sopimaan niin että päästään mökkeilemään neljäksi päiväksi. Startataan auto anivarhain sunnuntain ja maanantain välisenä aamuyönä ja kurvaillaan läpi Suomen aina määränpäähämme asti Taivalkoskelle. Aivan ihanaa, oon niin innoissani etten meinaa pysyä kahluusaappaissani! :D\nArvatkaapa vaan mitä aion tehdä? No kalastaa tietenkin. Pistän kuulkaa virvelin heilumaan siihen tahtiin ettei ole aikoihin eletty ja tavoitteena on saada joka ilta savustuspönttö sauhuamaan ja maittavaa itse pyydettyä lohitaimenta palan painikkeeksi. Oon tainnut tän aikaisemminkin sanoa mutta mä en oikeasti tiedä mitään niin rentouttavaa kuin kalastus. Jo pelkästään se kaunis luonto minkä näkee ympärillä on niin upeaa katseltavaa ja seisosessa keskellä jokea kuulee ainoastaan pauhaavan kosken ääniä. Puhumattakaan siitä jännityksestä kun kala nappaa vieheen suuhunsa ja siitä alkaa taistelu joka päättyy onnistumisen tunteeseen vasta siinä vaiheessa kun kala on turvallisesti haavissa. Tajusin että mulla on tämän kesän mökkireissulta julkaisemattomia kuvia ja nehän sopivat huomenna alkavaan reissuun kuin nenä päähän. Sen pidemmittä puheitta, seuraavanlaisiin maisemiin ja tunnelmiin pääsen viettämään tulevat päivät. :)\nNyt vaan kaikki toivotte meikäläiselle kireitä siimoja, palailen asiaan mitä pikimmiten palattuani mukanani toivottavasti rutkasti kalavaleita. ;)\n♥ Joni söpö klo 21:56 2 kommenttia:\nVITUN HINTTI. #KUTSUMUA\n"Kolmen vuoden henkinen helvetti". Näin kuvailen omaa aikaani yläasteella. Jos jotain voin käsi sydämellä teille kertoa, on se se seikka että minä jos kuka tiedän miltä tuntuu olla koulukiusattu. Tiedän sen tunteen kun ei vain halua mennä kouluun yksinkertaisesti niiden kiusaajien takia. Tiedän sen tunteen kun pelottaa. Tiedän senkin tunteen kun ei vain uskalla olla oma itsensä vaikka kuinka haluaisi ja miettii kyynel silmäkulmassaan onko vika minussa.\nYläasteella koulukiusaaminen oli pahinta mutta koko elämäni ajan olen joutunut kuuntelemaan haukkumisia jotka yleensä sisältävät joko sanan homo tai hintti. Vielä tänäkin päivänä, mutta huomattavasti vähemmässä määrin. Kadulla, baarissa ja jopa töissä. Olen kuitenkin aina ollut todella vahva ihminen ja voin sanoa rehellisesti myös sen että koulukiusaamisellani oli onnellinen loppu. En antanut periksi tai masentunut, vaikka vaikeaa se olikin. Osasin nostaa itseni kiusaajien yläpuolelle ja tiesin vian olevan heissä eikä minussa. Ja niinhän se lähestulkoon aina menee, ne jotka kiusaavat purkavat omaa pahaa oloaan muihin. Poika joka teki elämästäni helvettiä kolmen vuoden ajan ja sai kyyneleet valumaan silmäkulmistani tuli itse näyttävästi kaapista heti yläasteen loputtua. Käveli katuja omana itsenään, niin kuin minäkin olen jo pitkään kävellyt. Olisin kävellyt jo yläasteenkin mikäli tällainen omasta itsestään epävarma koulukiusaaja ei olisi ollut osa elämääni, saanut minua pelkäämään ja epäilemään.\nSaattaa kuulostaa todella oudolta mutta katsoessani omaa elämääni taaksepäin, olen iloinen että jouduin kokemaan kaiken tuon sillä se vahvisti mua ihmisenä. Näin ei ikävä kyllä kaikkien kohdalla ole ja halusin kertoa oman tarinani #kutsumua-kampanjan tiimoilta.\nKiusaajia lähestyn kysymyksellä. Miltä tuntuisi jos joku kohtelisi sinua samanlailla kuin kohtelet silmätikkujasi? Niinpä, ei varmastikaan kovin kivalta. Haluan sanoa kaikille jotka koulukiusaamista vasten tahtoaan joutuvat kestämään että ette ole yksin. Ihan jokaista haluan muistuttaa siitä että erilaisuus on rikkaus, ei syy kiusata. Muistakaa tämä. ♥\n♥ Joni söpö klo 16:03 15 kommenttia: